DogWorld: Ηράκλειο Κρήτης: Πετούσε από το μπαλκόνι της τα ζώα που διατηρούσε στο διαμέρισμά της\nΗράκλειο Κρήτης: Πετούσε από το μπαλκόνι της τα ζώα που διατηρούσε στο διαμέρισμά της\nΈνα ασύλληπτο περιστατικό συνέβη χθες το βράδυ στο Ηράκλειο Κρήτης με πρωταγωνίστρια μια Γερμανίδα, η οποία πέταξε από το μπαλκόνι κάποια από τα ζώα που διατηρούσε στο διαμέρισμά της σε άθλιες συνθήκες.\nΗ γυναίκα συνελήφθη από το Α.Τ. Ηρακλείου στο πλαίσιο του αυτοφώρου και στη συνέχεια με εισαγγελική εντολή οδηγήθηκε στη Ψυχιατρική Κλινική του Πανεπιστημιακού Νοσοκομείου Ηρακλείου.\nΆγνωστος είναι ακόμα ο αριθμός των ζώων που διατηρούσε χωρίς φαγητό και νερό στο διαμέρισμά της. Ένα από τα ζώα είναι το άτυχο σκυλί της φωτογραφίας που βρέθηκε να ψυχορραγεί στην άσφαλτο και τελικά υποβλήθηκε σε ευθανασία καθώς η κατάσταση του ήταν μη ανατρέψιμη.\n«Καλούμε όλους τους φιλόζωους του Ηρακλείου να βοηθήσουν στην περίθαλψη των δύστυχων αυτών ζώων. Είναι αδιανόητο να συμβαίνουν τέτοιες ιστορίες στο κέντρο της πόλης του Ηρακλείου», αναφέρει η κ. Κ. Μαραβελάκη, δικηγόρος και μέλος του Φιλοζωικού Σωματείου «Ζωόφιλη Δράση Ηρακλείου».\nDimitris 31 Οκτωβρίου 2014 - 10:46 μ.μ.\nΓιατί τα είχε σπίτι της;;;;;\nΔεν υπάρχει λογική σε όλο αυτό!!!!!!!!


ΒΙΒΛΙΟ ΤΗΣ ΠΑΡΕΑΣ: ΣΥΝΕΝΤΕΥΞΗ ΜΕ ΤΗΝ ΑΓΓΕΛΙΚΗ ΚΑΚΑΝΙΑΡΗ στο "ΒΙΒΛΙΟ ΤΗΣ ΠΑΡΕΑΣ"\nΣΥΝΕΝΤΕΥΞΗ ΜΕ ΤΗΝ ΑΓΓΕΛΙΚΗ ΚΑΚΑΝΙΑΡΗ στο "ΒΙΒΛΙΟ ΤΗΣ ΠΑΡΕΑΣ"\nΑπό τις εκδόσεις Ωκεανός, κυκλοφορούν της τα βιβλία της συγγραφέως «Στεφάνι για εννέα Μούσες», «Εκεί που πετάξαν τα πουλιά», «Το νησί του έρωτα και της φωτιάς», για το οποίο τιμήθηκε στις πηγές Καλλιθέας της Ρόδου, στην εκδήλωση «Το Μονοπάτι των βιβλίων», «Τα μυστικά του βράχου», καθώς και το ανθολόγιο ποιημάτων «Το φτερούγισμα των γλάρων».\nΜπορείτε να επικοινωνείτε με τη συγγραφέα στο http://www.angiekakaniari.gr/\nΤο αίσθημα της δημιουργίας και της συνεχούς βελτίωσης ήταν η κινητήρια δύναμη για τη συγγραφή. Η επιθυμία να εκφράσω συναισθήματα, να ταξιδέψω μέσα από τη φαντασία και τη δύναμη του γραπτού λόγου. Εκτός από τα τέσσερα μυθιστορήματά μου, έχω εκδώσει ήδη μια ποιητική συλλογή, «Το φτερούγισμα του γλάρου». Η δημιουργία δεν έχει όρια… μακάρι να υπήρχε ο χρόνος, και οι συνθήκες να δοκιμάσουμε τις δυνάμεις μας σε περισσότερες δημιουργικές προκλήσεις.\nΠιστεύω ότι είναι σημαντικό για έναν συγγραφέα να δοκιμάζει τις δυνάμεις του σε νέα είδη γραφής, να αναζητά καινούριες ευκαιρίες και εμπειρίες. Η εκφραστική δύναμη της ελληνικής γλώσσας, μπορεί να αξιοποιηθεί σε διαφορετικά είδη, αρκεί να γίνεται με δημιουργική έμπνευση. Προσωπικά δεν το βλέπω ως ρίσκο, αλλά ως μια ευκαιρία να πλησιάσει κάποιος ένα πιο διευρυμένο αναγνωστικό κοινό, αλλά και ως αυτοβελτίωση μέσα από τη διαδικασία της μάθησης και της προσπάθειας. Επιπλέον πιστεύω ότι αν ένας συγγραφέας είναι ποιοτικός, θα έχει αξιόλογα αποτελέσματα σε όποιο ύφος κι αν επιλέξει να δημιουργήσει.\nΑγγελική Κακανιάρη - ΤΑ ΒΙΒΛΙΑ ΜΟΥ\nΗ διαδικασία για να φτάσει κάποιος στη δημιουργία, των χαρακτήρων, των τοπίων που θα περιγράψει, της ιστορικής περιόδου, της εποχής, της πλοκής γενικότερα, είναι το πιο όμορφο ταξίδι για έναν συγγραφέα. Η έμπνευση μπορεί να έρθει μέσα από οτιδήποτε καθημερινό, μια εικόνα είτε πραγματική, είτε προϊόν της φαντασίας, μια στιγμή που αισθάνεσαι ένα δυνατό συναίσθημα, μια ιδέα που γεννιέται μέσα από κάτι αναπάντεχο. Η έμπνευση μπορεί να έρθει ανά πάσα στιγμή, είναι μια όμορφη διεργασία, που χρειάζεται τις κατάλληλες συνθήκες για να αναπτυχθεί.\nΥπάρχει πράγματι ένα κίνητρο, μια αφορμή συνήθως απρόσμενη, για να πει κάποιος «θα γράψω γι’ αυτό…». Είναι σαν μια αόρατη δύναμη να δίνει την εντολή, ένα «φώς» όπως πολύ καλά αναφέρατε, που σε ωθεί να πάρεις την συγκεκριμένη απόφαση. Μια εικόνα που σφηνώνεται στο μυαλό και ταλανίζει τη σκέψη. Θα ήθελα εδώ να αναφερθώ για παράδειγμα στο προτελευταίο μου μυθιστόρημα «Εκεί που πετάξαν τα πουλιά». Η ιδέα γι’ αυτό το βιβλίο, γεννήθηκε αναπάντεχα σε ένα κοιμητήριο, όταν άφηνα τρία κόκκινα τριαντάφυλλα… Όπως αναφέρω στην εισαγωγή…\n«…Έζησα από κοντά το μαγικό πέταγμά τους το ξημέρωμα, σαν απόθεσα τρία κόκκινα τριαντάφυλλα. Φτερούγισαν όλα μαζί, πάνω από τους αγγέλους που ξυπνούσανε εκείνο το γλυκοχάραμα. Μου μίλησε τότε η εικόνα, μου μίλησε το χαμόγελο μιας φωτογραφίας, δίχως θλίψη…\n…κι έδωσα τότε μια υπόσχεση. Να γράψω για τούτο τον τόπο. Εκεί που πέταξαν τα πουλιά, γεννήθηκε η έμπνευση. Γιατί ακόμη και στην απώλεια, υπάρχει δημιουργία και δυνατό συναίσθημα. Εγώ απλά, με το λόγο, προσπαθώ, να τιμήσω τη μνήμη».\n5. Πες μας λίγα λόγια για το τελευταίο σου βιβλίο "ΣΤΕΦΑΝΙ ΓΙΑ ΕΝΝΕΑ ΜΟΥΣΕΣ"\nΑπό το κοινωνικό, περιγραφικό, ιστορικό και έντονα συναισθηματικό μυθιστόρημα, όπως ήταν τα προηγούμενα έργα μου, το συγκεκριμένο, είναι ένα αστυνομικό μυθιστόρημα με φόντο τον χορό και τον μαγευτικό κόσμο της φωτογραφίας. Έχει έντονα το καλλιτεχνικό στοιχείο, και το συναισθηματικό, άρρηκτα δεμένα όμως με το μυστήριο και την αγωνία. Οι ήρωες του βιβλίου προβληματίζονται, αγωνιούν, έρχονται αντιμέτωποι με αδιέξοδα, σχέσεις δυνατές δοκιμάζονται, δεδομένα της ζωής τους αμφισβητούνται κι ανατρέπονται, μέχρι οι εξελίξεις να οδηγήσουν στη λύση του μυστηρίου. Αναφορές σκιαγραφούν τη ψυχοσύνθεση ενός δολοφόνου που προσπαθεί να ξεφύγει από τα πάθη και το παρελθόν του. Θύμα και θύτης…\nΥπάρχει πάντα η αδελφή μου, που διαβάζει το βιβλίο μου όταν κοντεύει να ολοκληρωθεί. Μέσα από τη δική της ματιά, ως αναγνώστρια, λαμβάνω πολύτιμες συμβουλές και επισημάνσεις σε επιμέρους σημεία. Πάντα μια νέα ματιά από κάποιον που εμπιστευόμαστε, είναι πολύτιμη. Αρκετές φορές εμείς οι συγγραφείς χανόμαστε μέσα στα δικά μας μονοπάτια της σκέψης και αψηφούμε κάποιες εναλλακτικές ή ιδέες που μπορούν να προσδώσουν προστιθέμενη αξία στο έργο μας. Την ευχαριστώ από την καρδιά μου για την καθοδήγησή της.\nΚάθε άποψη και κριτική, έστω κι αν δεν είναι θετική, αποτελεί “τροφή” για σκέψη και κίνητρο για βελτίωση. Είναι σημαντικό να είναι εποικοδομητική. Σε κάθε περίπτωση, είναι αναμενόμενο μερικές φορές ένας συγγραφέας και το ύφος της γραφής του να αγγίζει ένα συγκεκριμένο αναγνωστικό κοινό και να αφήνει ίσως αδιάφορο ένα άλλο. Επίσης η συγγραφή δεν είναι εύκολη. Με τον χρόνο, γινόμαστε κι εμείς καλύτεροι, βελτιωνόμαστε και στοχεύουμε σε πιο ποιοτικά αποτελέσματα. Κάθε κριτική, πιστεύω πως μας βοηθάει να γινόμαστε καλύτεροι. Να διατηρούμε τα θετικά και να εστιάζουμε σε ό,τι χρειάζεται βελτίωση\nΑναμφισβήτητα, το βιβλίο δέχεται κι αυτό, όπως τόσα άλλα τη σημερινή εποχή, το δικό του «πλήγμα». Υπάρχει κόσμος που δυσκολεύεται να τα βγάλει πέρα με τα απαραίτητα αγαθά, οπότε είναι σχεδόν ανέφικτο να δώσει χρήματα για να αγοράσει ένα βιβλίο. Αυτό δεν σημαίνει ότι κάποιος δεν δανείζεται και δεν διαβάζει, εφόσον φυσικά αγαπάει το διάβασμα. Ένα βιβλίο, σε ταξιδεύει μακριά από τις έγνοιες της καθημερινότητας, σε αναπτύσσει, για αρκετούς αποτελεί μια ευχάριστη συντροφιά. Φυσικά τα μέσα κοινωνικής δικτύωσης, η ενασχόληση με το διαδίκτυο κλπ απομακρύνουν αρκετούς ανθρώπους από αυτά. Υπάρχει νομίζω μεγάλο ποσοστό ανθρώπων που δεν αφιερώνει χρόνο στο διάβασμα. Φυσικά θα υπάρχουν πάντα οι λάτρεις των βιβλίων, που θα συνεχίσουν με όποια συνθήκη, να αναζητούν μια ποιοτική συντροφιά μέσα από τις σελίδες τους.\n9. Είστε αισιόδοξη/ος για το μέλλον της λογοτεχνίας, με τη μορφή του χειροπιαστού βιβλίου και όχι των e-books; Πιστεύετε πως ο κόσμος θα συνεχίσει να βρίσκει τρόπους να διαβάζει παρά τα προβλήματα και τις δυσκολίες που αντιμετωπίζει;\nΤα e-books θεωρώ ότι θα είναι όλο και πιο συχνή επιλογή, ιδιαίτερα για τους νέους, καθώς αντιπροσωπεύει καλύτερα τον τρόπο που οι ίδιοι βιώνουν τη σημερινή εποχή. Παρόλα αυτά, πιστεύω ότι το έντυπο βιβλίο δεν θα πάψει ποτέ να είναι στο προσκήνιο των επιλογών των φανατικών αναγνωστών. Η μαγεία του τυπωμένου βιβλίου, το “άρωμα” των σελίδων του, τα προσεγμένα εξώφυλλα, η ξεκούραστη ανάγνωσή τους, αλλά και η ύπαρξή τους πάνω σε μια ξύλινη ρομαντική βιβλιοθήκη, θα έχει πάντα μια διαχρονική αξία στο πέρασμα του χρόνου. Όποιος αγαπάει το βιβλίο, θα βρει τον τρόπο, για να έχει πάντα ένα στα χέρια του…\nΠροσωπικά εργάζομαι πολλές ώρες καθημερινά, έχοντας ακολουθήσει καριέρα, στον αρκετά απαιτητικό ιδιωτικό τομέα. Παρ’ όλα αυτά, το επάγγελμά μου δεν στάθηκε εμπόδιο να αφοσιώνομαι όταν βρίσκω λίγο ελεύθερο χρόνο, σε αυτό που αγαπώ τόσο πολύ, τη συγγραφή. Η έμπνευση βέβαια έρχεται όταν απομακρύνομαι από την καθημερινότητα, μακριά από την πίεση της εργασίας αλλά και το σπίτι θα έλεγα ακόμη. Η θάλασσα, ένα νησί, ένα απόμερο καφέ, ένα εξοχικό… είναι οι ιδανικοί χώροι δημιουργίας. Δυστυχώς, ο χρόνος που μπορώ να αφιερώσω υπό αυτές τις συνθήκες δεν είναι πολύς, είναι όμως ποιοτικός και με οδηγεί σε όμορφους προορισμούς… Σε κάθε περίπτωση, πιστεύω ότι οποιοσδήποτε θέλει να ασχοληθεί με κάτι που αγαπά, είτε αυτό είναι συγγραφή, είτε τέχνη, είτε άθλημα, είτε κάποια άλλη δημιουργική απασχόληση, πάντα θα βρει το χρόνο, γιατί με τον τρόπο αυτό, ξεφεύγει από το άγχος και τη κούραση, λαμβάνει ικανοποίηση και απολαμβάνει το αποτέλεσμα. Δουλειά, οικογένεια, προσωπική ζωή και hobby, όλα συνδυάζονται λοιπόν.\nΔεν θα ήθελα να αναφερθώ σε κάποιον συγγραφέα συγκεκριμένα, γιατί φοβάμαι μήπως αφήσω έξω από τις επιλογές μου, ανθρώπους καταξιωμένους στο χώρο αυτό. Γενικά προτιμώ να διαβάζω από Έλληνες συγγραφείς, όσους έχουν δυνατό, προσεγμένο ύφος γραφής, με πλούσιο λεξιλόγιο και δυνατό συναίσθημα. Αναζητώ συχνά το ιστορικό στοιχείο μέσα σε ένα μυθιστόρημα, καθώς και κάποιο ρομαντικό στοιχείο. Διαβάζω ξένους συγγραφείς που με ταξιδεύουν μέσα από τις σελίδες τους, σε νέους προορισμούς και τόπους, λατρεύω να γνωρίζω άλλες κουλτούρες και πολιτισμούς, να έρχομαι αντιμέτωπη με έναν διαφορετικό τρόπο ζωής. Γενικά, προτιμώ μέσα από τα βιβλία να αντλώ γνώση, όχι μόνο ευχαρίστηση.\nΤο ταλέντο και η φαντασία είναι αναμφισβήτητα η μεγαλύτερη δύναμη για τη συγγραφή. Κάθε συγγραφέας απευθύνεται και σε διαφορετικό target group θα έλεγα, ανάλογα με το στυλ που έχει υιοθετήσει στον τρόπο γραφής του, αλλά και στο είδος που έχει επιλέξει να κινείται (αστυνομικό, αισθηματικό, κοινωνικό, ιστορικό κλπ). Το ύφος της γραφής διαφέρει, πιο κουλτουριάρικο, πιο απλό κλπ. Κάθε αναγνωστικό κοινό, ακολουθεί συγγραφείς που τους προσφέρουν αυτό που πραγματικά επιθυμούν.\nΗ μόρφωση όμως, αναμφισβήτητα έρχεται να προσδώσει προστιθέμενη αξία στο γράψιμο καθώς αναμένεται ότι θα φέρει πιο ποιοτικά αποτελέσματα και θα αγγίξει ένα πιο απαιτητικό και ιδιαίτερο αναγνωστικό κοινό. Η επιτυχία ενός βιβλίου πιστεύω ότι είναι ένα συνονθύλευμα παραγόντων.\nΠράγματι είναι πολλές οι φορές που σε ανύποπτο χώρο και χρόνο χτυπάει το καμπανάκι. Έμπνευση… είναι τόσο ιδιαίτερη και απρόσμενη! Τότε είναι που βυθίζεσαι στις εικόνες και τις σκέψεις και μια ανείπωτη χαρά ανάμεικτη με αγωνία σε πλημμυρίζει, γιατί μπορεί να μην είναι εφικτό να πιάσεις μολύβι και χαρτί ή υπολογιστή, αλλά όσα στροβιλίζονται στη σκέψη σου, χαράζονται επιλεκτικά στη μνήμη για να αναδυθούν αργότερα.\nΘα έλεγα ότι προσωπικά βιώματα και εμπειρίες δεν παίρνουν θέση στη γραφή μου, από επιλογή περισσότερο. Μέσα από τη πλοκή όμως ενός μυθιστορήματος, μου αρέσει να περνάω στον αναγνώστη δικές μου απόψεις, να σκέφτονται οι πρωταγωνιστές με το δικό μου τρόπο σκέψης, να μεταφέρω μηνύματα που αντιπροσωπεύουν τις αξίες και τα πιστεύω μου.\nΟ ελεύθερος χρόνος, αν και είναι περιορισμένος, αξιοποιείται δίπλα σε ανθρώπους αγαπημένους, είτε οικογένεια, είτε φίλους, γενικά μου αρέσει να μοιράζομαι το χρόνο μου δίπλα σε άτομα που αγαπώ. Ύστερα είναι… λίγος χορός, λίγο διάβασμα, μια όμορφη βόλτα, και φυσικά η συγγραφή. Το καλοκαίρι λατρεύω το απέραντο γαλάζιο της θάλασσας…\nΘεωρώ ότι αυτή η σχέση μετά την ολοκλήρωση ενός βιβλίου είναι ένα αναπόσπαστο κομμάτι της όλης δημιουργίας του. Όταν διαβάζω ένα βιβλίο μου, πάντα κάνω τη σκέψη ότι αν το ξανάγραφα από την αρχή, θα το έκανα σίγουρα καλύτερο. Πιάνω τον εαυτό μου να στέκομαι σε επιμέρους σημεία και να προβληματίζομαι. Γιατί η συγγραφή, μας βοηθάει να γίνουμε καλύτεροι, ωριμάζουμε μέσα από την προσπάθειά μας.\nΕπιτυχία για έναν συγγραφέα είναι, να αγγίζει το αναγνωστικό κοινό με το έργο του, ανεξάρτητα με το ύφος ή το είδος του βιβλίου που έχει επιλέξει να γράψει. Να τελειώνει την ανάγνωση κάποιος και να σκέφτεται αυτό που διάβασε, να ξαναγυρίζει σε μια συγκεκριμένη σελίδα. Να ταξιδεύει με τη γραφή, να λαμβάνει γνώση ή να βρίσκει ότι το μυθιστόρημα τον ξεκούρασε, ότι ταυτίστηκε με τον ήρωα ή την ηρωίδα του βιβλίου. Σε κάθε άνθρωπο, ένα βιβλίο έχει διαφορετική απήχηση, γιατί ο ίδιος είναι ξεχωριστός. Δεν υπάρχει συνταγή της επιτυχίας. Υπάρχει σεβασμός προς τον αναγνώστη και μια ευχή το βιβλίο να ανταποκρίνεται στις προσδοκίες που εκείνος επιθυμεί.\n18. Ο κάθε ήρωας του βιβλίου σας, έχει κατά κάποιο τρόπο δρομολογηθεί στον χαρακτήρα του εξ'αρχης ή στην πορεία οι ανατροπές και οι απρόοπτες εξελίξεις επηρεάζουν και γίνονται και οι ανάλογες εναλλαγές;\nΌταν ξεκινάει ένα βιβλίο, και οι πρωταγωνιστές παίρνουν τον δικό τους χαρακτήρα μέσα σε αυτό, σε γενικές γραμμές είναι ήδη προδιαγεγραμμένη η προσωπικότητά τους. Οι απρόοπτες εξελίξεις μπορεί να τους κάνουν πιο ευάλωτους ή πιο δυνατούς, αλλά τα γενικά χαρακτηριστικά τους παραμένουν αναλλοίωτα. Μου αρέσει σε κάθε μυθιστόρημά μου, οι πρωταγωνιστές μέσα από την υπόθεση και την εξέλιξη των γεγονότων, να βελτιώνουν τις δεξιότητές τους, να γίνονται καλύτεροι, να καταχτούν τους στόχους τους παρ΄ όλες τις αντιξοότητες που ενδέχεται να αντιμετωπίζουν και να βιώνουν δυνατά συναισθήματα. Αυτά τους οδηγούν στην πληρότητα, και τέλος στην ευτυχία.\nΝα δοθεί με αγάπη σε αυτό που έχει επιλέξει. Χρειάζεται όμως υπομονή, κόπο και επιμονή για να φτάσει σε ένα επιθυμητό και ποιοτικό αποτέλεσμα. Στη συγγραφή δεν χρειάζεται βιασύνη. Η μελέτη, η φαντασία, το ταλέντο, όλα έχουν το δικό τους χρόνο. Είναι απαραίτητο να δώσει προσοχή στο ύφος, τον τρόπο της γραφής. Απλές ιστορίες γίνονται αριστουργήματα αν είναι όμορφα γραμμένες. Έχουμε ένα μεγάλο πλεονέκτημα. Τη μουσικότητα της πολιτιστικής κληρονομιάς μας, της Ελληνικής γλώσσας. Αξία ανεκτίμητη!\nΑυθόρμητα θα σας πω, πως «ότι γίνεται με αγάπη, είναι ωραίο».\nΑγγελική εμείς σε ευχαριστούμε πολυ για την ομορφη συζητηση που ειχαμε!\nΣου ευχόμαστε παντα επιτυχίες σε οτι κιαν κανεις!\nΑναρτήθηκε από ΒΙΒΛΙΟ ΤΗΣ ΠΑΡΕΑΣ στις 12:25


Αυτά είναι τα καλύτερα fashion αντρικά ρολόγια - ΡΟΛΟΪ\nΑυτά είναι τα καλύτερα fashion αντρικά ρολόγια\nAskmen Greece > Μόδα & Στυλ > ΡΟΛΟΪ > Αυτά είναι τα καλύτερα fashion αντρικά ρολόγια\nΕκεί που η μόδα συναντά την υψηλή ωρολογοποιία.\nΗ επιλογή κάθε gentleman, όταν μιλάμε για ένα καλό ρολόι, «πρέπει» να είναι κάτι σε μηχανικό, ελβετικό και με παράδοση. Τι γίνεται, όμως, όταν νιώθεις πιο κοντά στη μόδα, με την έννοια των σύγχρονων τάσεων που συνεχώς εξελίσσονται, παρά στα κλασικά στερεότυπα του gentlemanish style; Η αλήθεια είναι ότι δεν έχουμε όλοι τα χρήματα για να αναπτύξουμε μια συλλογή ρολογιών που να έχει λίγο απ’ όλα, έτσι καλούμαστε να πάρουμε κάποιες αποφάσεις. Και είναι επίσης αλήθεια ότι όλο και περισσότεροι ελβετικοί οίκοι τολμούν με σχέδια και ιδέες που ξεφεύγουν πια αρκετά από τα στάνταρ της κλασικής ωρολογοποιίας.\nΣχετικά: Τα δέκα καλύτερα χειμερινά ρολόγια\nΩστόσο, υπάρχει και ο άλλος δρόμος: Οίκοι μόδας, όπως ο Armani, o Dior ή η Chanel, που δεν διστάζουν να φτιάξουν «μεγάλα» ρολόγια, με καλούς μηχανισμούς και να χρησιμοποιήσουν το όνομά τους (και τους σπουδαίους designers τους, βέβαια) για να μπουν γερά στο παιχνίδι.\nΑκολουθεί η λίστα με τα καλύτερα fashion αντρικά ρολόγια σήμερα:\nΠρόκειται για ένα ταξιδιωτικό ρολόι μοναδικής αισθητικής που δεν χορταίνουμε να αποθεώνουμε σε κάθε αφορμή. ΟΚ, είναι λίγο τολμηρό για έναν επιχειρηματία. Αλλά σε έναν fashionista που θέλει ένα απίθανο σχέδιο και έξτρα χρώμα στον καρπό του, δίνει και το κίνητρο της απόκτησης ενός μηχανικού ρολογιού που δίνει έξυπνες λύσεις.\nΈνα από τα ομορφότερα, αν όχι το πιο όμορφο ρολόι της χρονιάς, το Monsieur de Chanel συνεχίζει την παράδοση του οίκου μόδας να «χτυπά» κάθε δεκαετία με ένα μοντέλο που γράφει ιστορία στο χώρο της ωρολογοποιίας και που απευθύνεται στο αντρικό κοινό.\nΔιάβασε σχετικά: Ένα χειροκρότημα για το πιο στυλάτο ρολόι του 2016\nΤο όνομά του βιάζεται να δηλώσει το ποιόν του και όχι τυχαία. Ο οίκος Armani, μοιράζοντας αδιάφορα ρολόγια στο παρελθόν έχει μάθει από τα παθήματά του. Το κορυφαίο με την τελευταία του πρόταση είναι ότι κοστίζει λιγότερα από 1.000 ευρώ, μια τιμή που δεν είναι απλά καλή για ρολόι Armani, αλλά και σούπερ για οποιοδήποτε μηχανικό, ελβετικό ρολόι.\nΠολύ πιο μαζεμένο σε σχέση με τα designs του στα ρούχα ή τα παπούτσια, αυτό είναι ένα τίμιο ελβετικό ρολόι, με μηχανισμό ΕΤΑ, που κλέβει τις εντυπώσεις κυρίως χάρη στους υπερμεγέθεις αριθμούς στο καντράν και στο υπέροχο παράθυρο της ημερομηνίας στο 6.\nΊσως ο οίκος μόδας με τη μεγαλύτερη παράδοση στο χώρο της ωρολογοποιίας, δεν σταματά να μας εκπλήσσει κάθε χρόνο με νέες, εξαιρετικές δημιουργίες. Το όλο το look είναι Safari και η τιμή του είναι πολύ καλύτερη απ’ ότι των προηγούμενων μοντέλων του οίκου Ralph Lauren, αφού προτίμησε να του φορέσει έναν πιο «entry level» ελβετικό μηχανισμό.\nHermès Slim D' Ηermès\nΟ οίκος Ηermès παρουσιάζει μια στο τόσο κάποια πρότασή του για την αντρική ωρολογοποιία. Κι επειδή μιλάμε για «μια στο τόσο», φροντίζει να την κάνει πάντοτε ξεχωριστή. Εδώ έχει συνεργαστεί με τον Philippe Apeloig, διάσημο Γάλλο γραφίστα, που έχει δημιουργήσει ένα μοναδικό καντράν που μας κερδίζει με την πρώτη ματιά.\nΠίσω από το φανταστικό αυτό καντράν (από mother-of-pearl) κρύβεται ένας μηχανισμός Zenith! Δεν χρειάζεται να σχολιάσουμε ιδιαίτερα την αισθητική του που είναι απλά κορυφαία. Πρόκειται για ένα μοντέλο που δίνει όσες δικαιολογίες χρειάζονται τόσο οι fashionistas για να αγοράσουν ένα πανάκριβο, ελβετικό ρολόι, όσο κι οι παραδοσιακοί λάτρεις της ωρολογοποιίας για να επιλέξουν ένα μοντέλο με το όνομα κάποιου οίκου μόδας.


Εκπτώσεις με κλειστά μαγαζιά λόγω lockdown | Kavala News Τα Νέα της Καβάλας Online\nΕκπτώσεις με κλειστά μαγαζιά λόγω lockdown\nΔευ, 11/01/2021 - 14:16\nΜε κλειστά τα εμπορικά καταστήματα άρχισαν σήμερα Δευτέρα 11 Ιανουαρίου οι χειμερινές εκπτώσεις. Οι αγορές μπορούν να γίνουν μόνο μέσω των e – shopκαθώς το lockdown λόγω κορωνοϊού έχει πάρει παράταση τουλάχιστον έως τις 18 Ιανουαρίου.\nΗ απόφαση για παράταση του lockdown έχει φέρει σε απόγνωση τον εμπορικό κόσμο. Όπως χαρακτηριστικά αναφέρει ο πρόεδρος του Εμπορικού Συλλόγου Καβάλας Βασίλης Λεμονίδης. Σε δηλώσεις του στο kavalanews.gr μεταξύ άλλων εξέφρασε την ανησυχία του για την κατάσταση που έχει διαμορφωθεί στο λιανεμπόριο από τα απανωτά lockdown.\n«Το 2020 αναγκαστήκαμε να εργαστούμε 8 μήνες και να αποπληρώσουμε υποχρεώσεις 12 μηνών. Επίσης προς το τέλος του 2020 δίναμε ευχές για καλή χρονιά η οποία ξεκίνησε με τους χειρότερους οιωνούς και με τις χειρότερες συνθήκες. Με κλειστά μαγαζιά, με έναρξη εκπτώσεων, με κλειστά μαγαζιά και με αρκετό εμπόρευμα το οποίο δεν μπορούμε να ρευστοποιήσουμε. Αυτό σημαίνει ότι δεν έχουμε τη δύναμη να αποπληρώσουμε τις συσσωρευμένες υποχρεώσεις μας προς το κράτος και προς τους προμηθευτές μας ώστε να προχωρήσουμε στην επόμενη σεζόν. Δεν ξέρω πως οι ιθύνοντες βλέπουν την αγορά και το εμπόριο δεν ξέρω αν γνωρίζουν από πραγματική οικονομία και το συμβαίνει στα εμπορικά μαγαζιά αλλά δεν μπορεί να λειτουργήσει κανένα εμπορικό μαγαζί ένδυσης και υπόδησης με σεβαστούς τζίρους εάν είναι κλειστό ή εάν λειτουργεί με click – awayόπως δουλέψαμε τις 17 ημέρες μέσα στις γιορτές. Οι πωλήσεις του 80% της ένδυσης και της υπόδησης υπόκεινται στη δοκιμή ένα στοιχείο το οποίο το έχει απωλέσει και αυτό φάνηκε ξεκάθαρα από τους τζίρους μας το προηγούμενο διάστημα.\nΠεριμέναμε πραγματικά να ανοίξουμε τη Δευτέρα 11 Γενάρη και ο λόγος ήταν ότι ο κ. πρωθυπουργός είχε πει δημόσια ότι η μικρομεσαία επιχείρηση είναι η εστία με τη μικρότερη επικινδυνότητα διασποράς του ιού. Τελικά όμως αυτή η εστία με τη μικρότερη επικινδυνότητα τιμωρείται από τον Μάρτιο μέχρι και σήμερα χωρίς να έχει εισοδήματα και να τρέχουν παράλληλα όλες οι υποχρεώσεις. Χωρίς να υπάρχουν τα ανάλογα χρηματοδοτικά εργαλεία τα οποία σε πρώτη φάση καραντίνας περάσανε όλα από τις τράπεζες και στην πραγματική οικονομία που έχει τεράστια ανάγκη δεν ήρθαν ποτέ. Φτάνουμε λοιπόν σε έναν Γενάρη που εμείς έχουμε εμπόρευμα τουλάχιστον τριών μηνών στα ράφια μας το οποίο αυτή τη στιγμή δεν είναι διαθέσιμο προς τον καταναλωτή. Τον Απρίλιο το 13% των καταστημάτων της αγοράς είχε e – shop. Αυτό σημαίνει ότι το υπόλοιπο 87% είναι εκτός παιχνιδιού».


Tρόφιμα που βοηθούν το σώμα σας να παράγει κολλαγόνο «Η διατροφή παίζει εκπληκτικά μεγάλο ρόλο στην εμφάνιση και τη νεανικότητα του δέρματός σας», λέει η πιστοποιημένη ολιστική διατροφολόγος Krista Goncalves, CHN. "Και όλα αυτά έρχονται στο κολλαγόνο." Τ\nTρόφιμα που βοηθούν το σώμα σας να παράγει κολλαγόνο\n«Η διατροφή παίζει εκπληκτικά μεγάλο ρόλο στην εμφάνιση και τη νεανικότητα του δέρματός σας», λέει η πιστοποιημένη ολιστική διατροφολόγος Krista Goncalves, CHN. "Και όλα αυτά έρχονται στο κολλαγόνο."\nΤο κολλαγόνο είναι η πρωτεΐνη που δίνει στο δέρμα τη δομή, την ευλυγισία και το τέντωμα. Υπάρχουν πολλοί τύποι κολλαγόνου, αλλά το σώμα μας αποτελείται κυρίως από τύπους 1, 2 και 3. Καθώς μεγαλώνουμε, παράγουμε λιγότερο κολλαγόνο στο δέρμα μας κάθε χρόνο. Και η τάση προς ρυτίδες και αραίωση των μαλλιών που βλέπουμε όσο μεγαλώνουμε .\nΑυτό εξηγεί την άνοδο των συμπληρωμάτων κολλαγόνου που διακηρύσσονται στις κοινωνικές μας τροφές και στα ράφια των καταστημάτων αυτές τις μέρες. Αλλά είναι τα χάπια και οι σκόνες κολλαγόνου η καλύτερη οδός; Η βασική διαφορά μεταξύ των δύο μπορεί να οφείλεται στη βιοδιαθεσιμότητα - την ικανότητα του οργανισμού να χρησιμοποιεί μια θρεπτική ουσία.\nΓιατί πρέπει να σκεφτείτε πρώτα το φαγητό\n«Τρόφιμα όπως ο ζωμός των οστών περιέχουν μια βιοδιαθέσιμη μορφή κολλαγόνου που μπορεί να χρησιμοποιήσει αμέσως το σώμα σας, καθιστώντας το αναμφισβήτητα ανώτερο από τα συμπληρώματα», λέει η εγγεγραμμένη διαιτολόγος Carrie Gabriel. Μια ανασκόπηση του 2012 για τη διατροφή και τη γήρανση. Η αξιόπιστη πηγή κατέληξε επίσης στο συμπέρασμα ότι τα φρούτα και τα λαχανικά είναι η ασφαλέστερη και πιο υγιεινή προσέγγιση για την ενίσχυση της υγείας του δέρματος.\nΕπιπλέον, δεδομένου ότι τα συμπληρώματα χωρίς ιατρική συνταγή είναι σε μεγάλο βαθμό μη ρυθμιζόμενα, είναι πιθανώς ασφαλέστερο να ακολουθήσετε μια διατροφική προσέγγιση για την ενίσχυση του κολλαγόνου.\nΗ κατανάλωση τροφών πλούσιων σε κολλαγόνο ή τροφίμων που ενισχύουν την παραγωγή κολλαγόνου μπορεί επίσης να βοηθήσει στη δημιουργία των δομικών στοιχείων (αμινοξέα) που χρειάζεστε για τους στόχους του δέρματός σας. «Υπάρχουν τρία αμινοξέα σημαντικά για τη σύνθεση κολλαγόνου: προλίνη, λυσίνη και γλυκίνη», λέει ο διαιτολόγος και ειδικός ομορφιάς Katey Davidson, MScFN, RD.\n«Ωστόσο, κάθε ζωμός οστών είναι διαφορετικός λόγω της ποιότητας των οστών που χρησιμοποιούνται μαζί με άλλα συστατικά», προσθέτει.\nΓια να εγγυηθείτε την ποιότητα του ζωμού σας, δοκιμάστε να φτιάξετε το δικό σας με οστά που λαμβάνονται από έναν αξιόπιστο τοπικό χασάπη.\nΥπάρχει ένας λόγος για τον οποίο πολλά συμπληρώματα κολλαγόνου προέρχονται από κοτόπουλο. Το αγαπημένο λευκό κρέας όλων μας περιέχει άφθονα ποσά. (Εάν έχετε κόψει ποτέ ένα ολόκληρο κοτόπουλο, πιθανότατα έχετε παρατηρήσει πόσα πουλερικά συνδετικού ιστού περιέχει.) Αυτοί οι ιστοί καθιστούν το κοτόπουλο μια πλούσια πηγή διαιτητικού κολλαγόνου.\nΑρκετές μελέτες έχουν χρησιμοποιήσει το λαιμό και τον χόνδρο κοτόπουλου ως πηγή κολλαγόνου για τη θεραπεία της αρθρίτιδας.\nΌπως και άλλα ζώα, τα ψάρια και τα οστρακοειδή έχουν οστά και συνδέσμους από κολλαγόνο. Μερικοί άνθρωποι ισχυρίστηκαν ότι το θαλάσσιο κολλαγόνο είναι ένα από τα πιο εύκολα απορροφάται.\nΩστόσο, ενώ το σάντουιτς τόνου του μεσημεριανού σας γεύματος ή ο σολομός του δείπνου μπορούν σίγουρα να προσθέσουν στην πρόσληψη κολλαγόνου, να γνωρίζετε ότι το «κρέας» των ψαριών περιέχει λιγότερο κολλαγόνο από άλλα.\n"Δεν τείνουμε να καταναλώνουμε τα μέρη των ψαριών που έχουν το υψηλότερο κολλαγόνο, όπως το κεφάλι, ή τα μάτια", λέει ο Gabriel. Στην πραγματικότητα, οι ερευνητές της Trusted Source χρησιμοποίησαν το δέρμα ψαριών ως πηγή πεπτιδίων κολλαγόνου.\n4. Λευκά αυγών\nΑν και τα αυγά δεν περιέχουν συνδετικούς ιστούς όπως πολλά άλλα ζωικά προϊόντα, τα ασπράδια αυγών έχουν μεγάλες ποσότητες προλίνης αξιόπιστης πηγής, ένα από τα αμινοξέα που είναι απαραίτητα για την παραγωγή κολλαγόνου.\nΗ βιταμίνη C διαδραματίζει σημαντικό ρόλο στην παραγωγή του προ-κολλαγόνου αξιόπιστης πηγής, του κολλαγόνου του οργανισμού. Επομένως, η λήψη αρκετής βιταμίνης C είναι κρίσιμη.\nΌπως ίσως γνωρίζετε, εσπεριδοειδή όπως πορτοκάλια, γκρέιπφρουτ, λεμόνια και λάιμ είναι γεμάτα από αυτό το θρεπτικό συστατικό. Δοκιμάστε ένα γκρέιπφρουτ για πρωινό ή προσθέστε πορτοκαλί κομμάτια σε μια σαλάτα.\nΑν και τα εσπεριδοειδή τείνουν να πάρουν όλη τη δόξα για την περιεκτικότητα σε βιταμίνη C, τα μούρα είναι μια άλλη εξαιρετική πηγή. Ουγγιά για ουγγιά, οι φράουλες παρέχουν περισσότερο βιταμίνη C από τα πορτοκάλια, τα βατόμουρα προσφέρουν επίσης μεγάλη δόση.\n«Επιπλέον,» λέει ο Davidson, «τα μούρα έχουν υψηλή περιεκτικότητα σε αντιοξειδωτικά, τα οποία προστατεύουν το δέρμα από βλάβες».\n7. Τροπικά φρούτα\nΟλοκληρώνοντας τη λίστα με τα φρούτα πλούσια σε βιταμίνη C είναι τροπικά φρούτα όπως μάνγκο, ακτινίδιο, ανανά και γκουάβα. Η γκουάβα διαθέτει επίσης μια μικρή ποσότητα ψευδαργύρου.\nΤο σκόρδο μπορεί να προσθέσει κάτι παραπάνω από απλή γεύση στα πιάτα με τηγανητές πατάτες και ζυμαρικά. Θα μπορούσε επίσης να ενισχύσει την παραγωγή κολλαγόνου σας. Σύμφωνα με τον Gabriel, «το σκόρδο έχει υψηλή περιεκτικότητα σε θείο, το οποίο είναι ένα ιχνοστοιχείο που βοηθά στη σύνθεση και την πρόληψη της διάσπασης του κολλαγόνου.»\nΕίναι σημαντικό να σημειωθεί, ωστόσο, ότι το πόσο καταναλώνετε έχει σημασία. «Ίσως χρειάζεστε πολλά για να αποκομίσετε τα οφέλη του κολλαγόνου», προσθέτει.\nΑλλά με τα πολλά οφέλη του, αξίζει να εξετάσετε το σκόρδο μέρος της κανονικής διατροφής σας. Όπως λένε στο διαδίκτυο: Αν σας αρέσει το σκόρδο, πάρτε τη μέτρηση σε μια συνταγή και διπλασιάστε την.\nΤο σκόρδο είναι ασφαλές σε κανονικές ποσότητες, αλλά πάρα πολύ σκόρδο (ειδικά ωμό) μπορεί να προκαλέσει καούρα, αναστατωμένο στομάχι ή να αυξήσει τον κίνδυνο αιμορραγίας .Αποφύγετε να τρώτε περισσότερο σκόρδο μόνο για σκοπούς κολλαγόνου.\nΌλοι γνωρίζουμε ότι τα φυλλώδη πράσινα αποτελούν βασικό παράγοντα για μια υγιεινή διατροφή. Όπως αποδεικνύεται, μπορεί επίσης να προσφέρουν αισθητικά οφέλη.\nΤο σπανάκι, το λάχανο, το ελβετικό chard και άλλα πράσινα σαλάτα παίρνουν το χρώμα τους από τη χλωροφύλλη, γνωστή για τις αντιοξειδωτικές της ιδιότητες.\n"Ορισμένες μελέτες έχουν δείξει ότι η κατανάλωση χλωροφύλλης αυξάνει το κολλαγόνο στο δέρμα", λέει ο Gabriel.\nΤα φασόλια είναι τρόφιμα υψηλής περιεκτικότητας σε πρωτεΐνες που συχνά περιέχουν τα αμινοξέα που είναι απαραίτητα για τη σύνθεση κολλαγόνου. Επιπλέον, πολλά από αυτά είναι πλούσια σε χαλκό, ένα άλλο θρεπτικό συστατικό απαραίτητο για την παραγωγή κολλαγόνου.\nΤην επόμενη φορά που θα φτάσετε για μια χούφτα καρύδια για σνακ, κάντε το κάσιους. Αυτά τα καρύδια πλήρωσης περιέχουν ψευδάργυρο και χαλκό, και τα δύο ενισχύουν την ικανότητα του σώματος να δημιουργεί κολλαγόνο.\nΜια άλλη κρυφή πηγή βιταμίνης C, μια μεσαία ντομάτα μπορεί να παρέχει έως και το 30% αυτής της σημαντικής θρεπτικής ουσίας για το κολλαγόνο. Οι ντομάτες διαθέτουν επίσης μεγάλες ποσότητες λυκοπενίου, ένα ισχυρό αντιοξειδωτικό για την υποστήριξη του δέρματος.\nΕνώ προσθέτετε ντομάτες σε σαλάτα ή σάντουιτς, ρίξτε και μερικές κόκκινες πιπεριές. Αυτά τα λαχανικά υψηλής βιταμίνης C περιέχουν καψαϊκίνη, μια αντιφλεγμονώδη ένωση. Αξιόπιστη πηγή που μπορεί να καταπολεμήσει τα σημάδια γήρανσης.\nΗ ζάχαρη και οι εξευγενισμένοι υδατάνθρακες μπορούν να βλάψουν το κολλαγόνο\nΓια να βοηθήσετε το σώμα σας να κάνει την καλύτερη παραγωγή κολλαγόνου, δεν μπορείτε να κάνετε λάθος με ζωικά ή φυτικά τρόφιμα υψηλής κολλαγόνου ή φρούτα και λαχανικά πλούσια σε βιταμίνες και άλατα.\nΚαι αν δεν σας αρέσουν τα τρόφιμα που αναφέρονται, θυμηθείτε ότι δεν υπάρχει καμία πηγή. Μια δίαιτα γεμάτη με πλούσιες σε πρωτεΐνες τροφές, είτε από φυτικές είτε ζωικές πηγές, μπορεί να βοηθήσει στην παροχή αυτών των κρίσιμων αμινοξέων.\nΆλλα θρεπτικά συστατικά που βοηθούν στη διαδικασία παραγωγής κολλαγόνου περιλαμβάνουν ψευδάργυρο, βιταμίνη C και χαλκό. Έτσι, τα φρούτα και τα λαχανικά με υψηλή περιεκτικότητα σε βιταμίνες και μέταλλα είναι επίσης φίλοι για την ελαστικότητα του δέρματος\nΚαι, για ακόμη πιο δραματικά αποτελέσματα, φροντίστε να μείνετε μακριά από υπερβολική ζάχαρη και εξευγενισμένους υδατάνθρακες, κάτι που μπορεί να προκαλέσει φλεγμονή και βλάβη του κολλαγόνου.\nΜερικές κρίσιμες ερωτήσεις σχετικά με το κολλαγόνο και τη διατροφή\nΜερικές φορές μια ποικιλία τροφίμων είναι δύσκολο να ληφθεί με συνέπεια στη διατροφή σας. Και ορισμένοι αμφισβήτησαν εάν η κατανάλωση τροφών πλούσιων σε κολλαγόνο μεταφράζεται πραγματικά σε πιο σφικτό δέρμα. Είναι πιθανό το οξύ του στομάχου να διαλύσει τις πρωτεΐνες του κολλαγόνου, εμποδίζοντας τις να φτάσουν στο δέρμα.\nΩστόσο, κάποια έρευνα φαίνεται πολλά υποσχόμενη. Μια διπλή-τυφλή μελέτη του 2014 Η αξιόπιστη πηγή που δημοσιεύθηκε στο περιοδικό Skin Pharmacology and Physiology διαπίστωσε ότι οι γυναίκες που κατανάλωναν επιπλέον κολλαγόνο είχαν υψηλότερα επίπεδα ελαστικότητας του δέρματος μετά από τέσσερις εβδομάδες από εκείνες που έλαβαν εικονικό φάρμακο.\nΜια άλλη μελέτη Η αξιόπιστη πηγή παρατήρησε μείωση κατά 13% στην εμφάνιση γραμμών και ρυτίδων σε υγιείς γυναίκες μετά από 12 εβδομάδες με συμπλήρωμα κολλαγόνου.\nΩστόσο, το κολλαγόνο δεν είναι μόνο για λείο, ελαστικό δέρμα. Το κολλαγόνο μπορεί επίσης να βοηθήσει στον πόνο στις αρθρώσεις, στους μυς ή στην πέψη. Έτσι, εάν τα συμπληρώματα κολλαγόνου ακούγονται πιο προσιτά στη ρουτίνα και το πορτοφόλι σας, λέμε ότι αξίζει να δοκιμάσετε.


AirPods: Η Apple ετοιμάζει νέα ακουστικά; - GadgetCY.com\nAirPods: Η Apple ετοιμάζει νέα ακουστικά;\nJuly 18, 2016 July 18, 2016 Menelaos M 0 Comment AirPods, iphone 7\nΟι φήμες που αφορούν το iPhone 7 είναι καθημερινές ενώ μόλις χθες εμφανίστηκε και ένα βίντεο που το δείχνει χωρίς υποδοχή για ακουστικά. Καθόλου απίθανο λοιπόν για την Apple να σχεδιάζει νέα, ασύρματα ακουστικά.\nΠιο συγκεκριμένα, η Apple κατέθεσε πρόσφατα αίτηση για την κατοχύρωση της ονομασίας «AirPods». Η ονομασία AirPods μας φανερώνει ότι τα ακουστικά θα είναι ασύρματα και μάλλον κάπως ακριβά ενώ είναι πιθανόν να μην συμπεριλαμβάνονται στη συσκευασία των iPhone 7 & 7 plus αλλά να πωλούνται ξεχωριστά.\nΜε τα νέα iPhone είναι πιθανό να συμπεριλαμβάνεται ένα ζευγάρι νέα EarPods που να συνδέονται μέσω Lightning port.\n← iPhone 7: Δείτε το σε βίντεο και φωτογραφίες δίπλα από το iPhone 6\nPokemon Go: Ένας άνδρας πυροβόλησε 2 εφήβους που έπαιζαν έξω από το σπίτι του →\nSeptember 16, 2016 Menelaos M 0


ΣΑΝ ΣΗΜΕΡΑ 14-12 1976, Η Τρομοκρατική Οργάνωση «17 Νοέμβρη» δολοφονεί τον Α/Ά Ευάγγελο Μάλλιο – Nantia Report\nΗ τρομοκρατική Οργάνωση «17 Νοέμβρη» με προκήρυξη της σημείο της δολοφονίας ανέλαβε την ευθύνη για τη φονική ενέδρα στον Ευάγγελο Μάλλιο, απότακτο Αστυνόμο Α’, της Αστυνομίας Πόλεων\nΒράδυ 14ης Δεκεμβρίου του 1976 ο αποτακτος Αστυνόμος Α’, τεως Επικεφαλής της Υπηρεσίας Πληροφοριών, στην Αστυνομία Πόλεων, Ευάγγελος Μάλλιος επέστρεφε στο διαμέρισμά του στο Φάληρο οταν δέχθηκε φονικά πυρά από τους τρομοκρατες της «17 Νοέμβρη». Στο χώρο της δολοφονίας του εγκατέλειψαν και το κείμενο της προκήρυξης ανάληψης ευθύνης. Ο Ευάγγελος Μάλλιος εξέπνευσε στη Γενική Κλινική Παλαιού Φαλήρου, όπου μεταφέρθηκε, τα ξημερώματα της επόμενης ημέρας.\nΣύμφωνα με μαρτυρίες, φέρεται να ανέφερε στους γιατρούς: «1973, ένας ψηλός και μία κοπέλα», όπως φέρεται από μαρτυρίες να είχε φωνάξει και τη στιγμή που έπεφτε αιμόφυρτος στον δρόμο.\nΟ Ευάγγελος Μάλλιος, ήταν απόφοιτος της Νομικής Σχολής του ΕΚΠΑ. Από το 1958 έως το 1964 υπηρετούσε στην υπηρεσία «Διώξεως του Κομμουνισμού», της Γενικής Ασφάλειας Αθηνών, μαζί με τους Μπάμπαλη, Θεοφιλογιαννάκο, Χατζηζήση και Πέτρου.\nΣτην υπηρεσία του ο Αξιωματικός της Αστυνομίας Πόλεων απολάμβανε κύρος, καθώς είχε κατορθώσει να διεισδύσει στον μηχανισμό τού (παράνομου) Κομμουνιστικού Κόμματος Ελλάδας.\nΜετα το πραξικοπημα της «21ης Απριλίου» του 1967 που ανέτρεψαν την κυβέρνηση του Παναγιώτη Κανελλόπουλου στην περίοδο της «χούντας των Συνταγματαρχών». Τοποθετήθηκε επικεφαλής της Υπηρεσίας Πληροφοριών της Αστυνομίας Πόλεων.\nΜαζί με τον συνάδελφό του Μπάμπαλη, είχαν παραδώσει τα αεροπορικά εισιτήρια για το Παρίσι στον Κωνσταντίνο Καραμανλή, έχοντας από πλευράς της Γενικής Ασφάλειας την ευθύνη για την ομαλή αναχώρηση αυτού και της συνοδείας του για τη Γαλλική πρωτεύουσα .\nΜετά την αποκατάσταση της Δημοκρατίας ο Ευάγγελος Μάλλιος τέθηκε σε διαθεσιμότητα (Σεπτέμβριος 1974), και απομακρύνθηκε από την κυβέρνηση του Γεώργιου Παπανδρέου. Ανακρίθηκε και παραπέμφθηκε σε δίκη (Νοέμβριος 1975) στο Μεικτό Κακουργιοδικείο της Χαλκίδας με κατηγορίες για βασανισμούς κρατουμένων την περίοδο της δικτατορίας, από το Νοέμβριο του 1973 έως τον Ιούλιο του 1974. Καταδικάστηκε σε ποινή 10 μηνών με δικαίωμα εξαγοράς και επανήλθε .\nΟ Ευάγγελος Μάλλιος δήλωνε εθνικιστής, και στη δίκη του αρνήθηκε τις κατηγορίες για βασανιστήρια σε βάρος πολιτικών κρατουμένων.\nΤο Δεκέμβριος του 1975 παραπέμφθηκε σε νέα δίκη στο Τριμελές Πλημμελειοδικείο Πατρών και αθωώθηκε, ωστόσο από το Υπηρεσιακό Συμβούλιο αποτάχθηκε (Μάιος 1976). Το Σεπτέμβριο του 1976 καταδικάστηκε απο το Διαρκές Στρατοδικείο Αθηνών πρωτοδίκως σε ποινή φυλάκισης 17 μηνών.\nΚατά την τέλεση της κηδείας του στο Α’ Νεκροταφείο Αθηνών στις 16 Δεκεμβρίου 1976, σημειώθηκαν επεισόδια όταν ομάδα υποστηρικτών της δικτατορίας με δημοσιογράφους της εποχής.\nΑρχειοθήκη Αστυνομία Ελλάδα Νέα Ρεπορτάζ Τρομοκρατία\nΤα επεισόδια της 6ης Δεκέμβρη με την “οπτική του χώρου”(ΒΙΝΤΕΟ)


VARALIS: ΣΚΛΑΒΟΙ ΚΑΙ ΣΤΥΛΙΤΕΣ\nΣΚΛΑΒΟΙ ΚΑΙ ΣΤΥΛΙΤΕΣ\nTώρα για το μόνο που μπορούμε να συζητάμε είναι οι δημοτικές εκλογές, ο διευρυμένος δήμος, οι δήμοι και 136 υποψήφιοι των ψηφοδελτίων που είναι πάντα οι ίδιοι. Η συζήτηση του τίποτα που γιγαντώνεται και κατατρώει όλη μας την συνείδηση. Εκείνο το οποίο ο καθένας αντιλαμβάνεται είναι ότι κάθε μέρα έχουμε και όλο και λιγότερη επίγνωση των τεκταινομένων. Ζούμε στο τέλος των ονείρων μας. Το νόημα ( τι είναι η ζωή χωρίς ένα νόημα;) δεν υπάρχει πια θαμμένο κάτω από τις καθημερινές ανάγκες, κάτω από την παραγωγή του επιφανειακού, κάτω από τα εκτυφλωτικά φώτα του κοινωνικού τίποτα.\nΤο άγχος της επιβίωσης ίδιον του σκλάβου, παράγει ήδη τον τρόπο σκέψης του σκλάβου, δηλαδή αυτού που αγωνίζεται για ένα μια θέση εργασίας, για να πληρώσει την δόση, το αυτοκίνητο, το φροντιστήριο για τα παιδιά, τους λογαριασμούς για κάθε έκφανση της ζωής από το νερό ως την ενέργεια ως τα σκουπίδια. Κάθε στιγμή της ζωής πληρώνεται πλέον σε αυτούς για να μπορούν να εισπράττουν φόρους και οι σκλάβοι δεν αντιλαμβάνονται ότι ανακυκλώνουν τα χρήματα που τους δίνουν. Τα δε χρήματα δεν τα δίνουν για να ικανοποιήσουν τις ανάγκες των σκλάβων τα δίνουν για να δέσουν περισσότερο τους σκλάβους .\nΗ ζωή πλέον είναι εμπόρευμα, όποιος πληρώνει του επιτρέπεται να επιζήσει αλλά όχι να ζήσει. Ακόμα και αυτοί που θεωρούνται τυχεροί γιατί έχουν χρήματα το μόνο που μπορούν να αγοράσουν είναι μόνο εμπορεύματα, όχι όνειρα. Ο έλληνας σταμάτησε να ονειρεύεται, να ρισκάρει, να ψάχνει το νόημα των πραγμάτων ως άτομο αλλά και ως κοινωνία. Ο έλληνας αυτό το "αιώνιο παιδί" των Αιγυπτίων κατάντησε ένα γερασμένο υποκείμενο πνιγμένο στην άνοια που δεν κάνει πια ερωτήσεις γιατί είναι γεμάτο απαντήσεις. Κι ενώ τα σάλια του τρέχουν από το πηγούνι έχει δημιουργήσει ένα ψεύτικο κόσμο όπου παραμένει νέος ωραίος και υγιής.\nΑυτοί που καταλαβαίνουν τι συμβαίνει συνήθως αποσύρονται όπως οι στυλίτες πάνω σε ένα στύλο και από κει παρατηρούν με συμπάθεια τους ομοίους τους. Άλλοι διάλεξαν την φυγή για Νέους Κόσμους, στην αναζήτηση ενός νοήματος και μιας κοινωνικής ελευθερίας που εδώ είναι πλέον δεν μπορείς ούτε να την ονειρευτείς. Βαρκελώνη, Μελβούρνη, Λονδίνο, Παρίσι, Βερολίνο είναι κάποιοι από τους προορισμούς τους. Ποτέ στη σύγχρονη ιστορία τόσοι νέοι πτυχιούχοι , δεν άφησαν την πατρίδα μας αναζητώντας αυτό που δεν μπορούν να βρουν εδώ. Συνήθως ο μετανάστης ήταν ο εργάτης που πήγαινε να δουλέψει είτε στις φάμπρικες είτε στα ορυχεία τώρα είναι νέοι επιστήμονες γεμάτοι όνειρα και ιδέες καταπιεσμένοι από το απύθμενο τίποτα, την ακατάβλητη ηλιθιότητα που φεύγουν και επανδρώνουν τα σημαντικότερα κέντρα λήψεις αποφάσεων του κόσμου.\nΌσοι δεν μπορούν να φύγουν μοιάζουν με φωνή βοώντος εν τη ερήμω, που το σύστημα κάνει πως τους ανέχεται, αγνοώντας τους. Γιατί το σύστημα σταμάτησε να σκοτώνει ή να στέλνει σε εξορία τώρα απλώς αγνοεί. Κι αυτοί οι άνθρωποι είναι τόσο καιρό στη μειονότητα που αρχίζουν να έχουν αμφιβολίες για το αν οι σκέψη τους είναι σωστή. Μπορεί και να νομίζουν ότι είναι αυτοί που κάνουν λάθος, και ότι το Σύστημα αυτό είναι η μοναδική διέξοδος και μια ζωή σκλάβων μπορεί να μην είναι τόσο πια κατακριτέα.\nΝα εκμηδενίζεσαι με αυτό τον τρόπο έχει και τα πλεονεκτήματά του. Αποφεύγεις να βλέπεις το ξεπούλημα της πατρίδας σου , την απώλεια κάθε αξίας, την έλλειψη κάθε μορφής δημοκρατίας, την ιδιαίτερη ελληνική μαφία των μικροσυμφερόντων, το τέλος της υπερηφάνειας του να είσαι έλληνας, την καινούργια φτώχια. Φτώχια όχι οικονομική. Φτώχια ιδεών και απόψεων. Φτώχια αναζήτησης νοήματος . Φτώχια να κατανοήσουμε ότι ζούμε σε ένα κόσμο που αλλάζει. Φτώχια μιας αέναης ομφαλοσκόπισης που θεωρούμε ότι είναι και πραγματικότητα.\nΔεν ξέρω αν μπορούμε να αλλάξουμε. Ξέρω ότι αυτό είναι δυνατό. Ξέρω ότι το κλουβί είναι πάντοτε ανοικτό αν δεν πάρουμε το ρίσκο να πετάξουμε τότε το τίποτα θα μας καταβροχθίσει, χωρίς κανένα έλεος.\nΑναρτήθηκε από VARALIS στις 11:01 π.μ.\nΓια να ξέρουμε τι πρόκειται να συμβεί !!


Η υποχρεωτικότητα και ο νόμος ως στοιχεία δημοκρατίας | Athens Voice\n© EUROKINISSI / ΓΙΕΝΑΝΤΑ ΝΤΕΛΑΪ\nΗ κυβέρνηση δεν έχει σοβαρούς λόγους να φοβάται το όποιο πολύχρωμο μέτωπο πολιτικής υποστήριξης της ανομίας, ούτε τις διάφορες παραβατικές ομάδες.\nΗ υποχρεωτικότητα του εμβολιασμού, η βία, οι αστυνομικοί και η εφαρμογή μέτρων για την εύρυθμη λειτουργία της δημοκρατίας και την ευημερία των πολιτών.\nΗ «προοδευτική» Ελλάδα δεν θέλει υποχρεωτικότητα στους εμβολιασμούς κάποιων κρίσιμων κοινωνικών ομάδων. Προτιμά την αύξηση των κρουσμάτων, το φρακάρισμα των ΜΕΘ, την διακινδύνευση των πολιτών, αλλά προς θεού να μην μας πουν αυταρχικούς. Μην πάμε κόντρα σε μια μειοψηφία που έχει στραβώσει με το εμβόλιο και το θεωρεί χειρότερο κακό από τον ίδιο τον ιό. Και φτάνει μέχρι και την ανοχή του ξυλοδαρμού του γιατρού που ζήτησε τον έλεγχο πιστοποιητικών στην ταβέρνα.\nΣε δυτική δημοκρατία ζούμε και φυσικά η πειθώ και η συναίνεση πρέπει να είναι στην πρώτη γραμμή των επιλογών του κράτους για τέτοιου είδους θέματα. Και μέχρι σήμερα είναι. Αλλά τι άλλο να κάνουν οι αρχές για να πείσουν τους αρνητές όταν δεν τους πείθουν 2 χρόνια πανδημίας, 5 εκατομμύρια θάνατοι παγκοσμίως, 15000 νεκροί στην Ελλάδα, 7 δις εμβολιασμοί σε ολόκληρο τον κόσμο και 6,5 εκατ. εμβολιασμοί στη χώρα μας; Όταν δεν τους πείθει το 98% της παγκόσμιας επιστημονικής κοινότητας αλλά τους πείθουν οι τσαρλατάνοι; Όταν δεν τους πείθει η πραγματικότητα, δηλαδή αυτό που ζουν καθημερινά; Ή μήπως θα τους πείσει η διακομματική επιστημονική επιτροπή που προτείνει ο Α. Τσίπρας; Τι δουλειά έχουν τα κόμματα και η αναλογική εκπροσώπηση σε επιστημονικά θέματα τόσης σοβαρότητας αλλά και τέτοιας εξειδίκευσης;\nΗ «προοδευτική» εξτραβαγκάντσα ξεκίνησε με τη γραμμή «πιο επικίνδυνος από τον ιό είναι ο φόβος», προχώρησε στην πολιτική του «ανύπαρκτου εμβολίου», έκανε μια στάση σε μαζικές συγκεντρώσεις και πορείες για άσχετα θέματα, μίλησε για «προαιρετική υποχρεωτικότητα», λανσάρισε φάρμακα για αγελάδες, πολέμησε κάθε μέτρο αποφυγής συνωστισμών, δεν έκανε καμιά καμπάνια υπέρ των εμβολιασμών και δεν έπαψε να χαϊδεύει κάθε αρνητή της πανδημίας. Το πιο ωραίο; «Είμαστε υπέρ της υποχρεωτικότητας, αλλά δεν πρέπει να καταφύγουμε στην εύκολη λύση της υποχρεωτικότητας», που είπε και στέλεχος της αξιωματικής αντιπολίτευσης. Σιγά μην είναι εύκολη αυτή η λύση. Η πιο δύσκολη είναι, τόσο πολιτικά όσο και επιχειρησιακά. Στην χώρα που λατρεύεται η αντισυστημικότητα, ακόμα και από τους συστημικούς.\nΗ κυβέρνηση φέρει ευθύνη που δεν διεύρυνε την υποχρέωση του εμβολιασμού σε κοινωνικές ομάδες που έρχονται σε επαφή με πολλούς πολίτες, όπως η Ιταλία. Εκεί χάλασε η δουλειά. Που δεν θέσπισε αυστηρότερες ποινές για μη τήρηση των μέτρων συνωστισμού και αποφυγής ελέγχου πιστοποιητικών εμβολιασμού. Που πρόταξε το «τέλος της πανδημίας» και την επιστροφή στην κανονικότητα, αντί να επιμείνει στα μέτρα επισείοντας τον λογικό φόβο της επιστροφής του ιού, η οποία είναι πλέον πραγματικότητα. Καλή η θετική σκέψη αλλά ο ιός δεν χαμπαριάζει από τέτοια. Το γεγονός ότι έχει απέναντί της μια αντιπολίτευση που επένδυσε πολιτικά στην πανδημία και στις ζοφερές της συνέπειες δεν αποτελεί ελαφρυντικό, δεν δικαιολογεί τον φόβο του κόστους που την καταλαμβάνει.\nΣύσσωμη η αντιπολίτευση περιμένει την κυβέρνηση στη γωνία να την ξεσκίσει αν προχωρήσει σε μέτρα υποχρεωτικότητας. Ναι αυτή η αντιπολίτευση που είχε από ένα ΟΧΙ για κάθε υγειονομικό μέτρο. Διότι για μια ικανή μερίδα του πληθυσμού η απέχθεια για το δημοκρατικό πολίτευμα και τη συντεταγμένη πολιτεία δεν κρύβονται. Και η μερίδα αυτή ψηφίζει. Και ψηφίζει κατά του συστήματος γενικώς και συνεπώς υπέρ των κομμάτων που έστω και στα λόγια το μάχονται. Και είναι πολλά τα παραδείγματα όπου οι θιασώτες της ανομίας υπερασπίζονται την παρανομία, χωρίς φυσικά προσωπικό κόστος. Η υποχρεωτικότητα εμβολιασμών είναι απλώς το πιο πρόσφατο.\nΟ «προοδευτικός» κόσμος μιλάει συχνά για το περίφημο bullying στα σχολεία και καλά κάνει. Αλλά ποιοι το ασκούν; Μήπως αυτοί τους οποίους ο ίδιος ο «δικαιωματικός» κόσμος προστατεύει; Ομάδες που καμώνονται τους παραβατικούς και τους σκληρούς που βρίσκουν και κάνουν τα αίσχη τους στους εις βάρος των πιο αδυνάμων συμμαθητών τους, ατιμωρητί. Οι ίδιοι όμως προστατεύονται από τη σχολική παράδοση και φυσικά τον ίδιο το νόμο της πολιτείας. Γιατί είναι «επαναστάτες» και «αντισυστημικοί». Αυτοί που είναι πρακτικά αδύνατον να μετεγγραφούν σε άλλα σχολεία, αν δεν το θέλουν οι ίδιοι, ώστε να διαλυθούν οι παρέες και να επέλθει η ηρεμία στη σχολική κοινότητα. Η γνωστή προοδευτική υποκρισία της πολιτείας μας.\nΑλλά μήπως και στα πανεπιστήμια είναι καλύτερη η κατάσταση; Περιμένοντας την είσοδο των ειδικών ομάδων τάξης στους ακαδημαϊκούς χώρους ζούμε επιθέσεις σε αντιφρονούντες φοιτητές, προπηλακισμούς και αναγκαστικούς εγκλεισμούς καθηγητών, ληστείες και ξυλοδαρμούς νέων από συμμορίες κουκουλοφόρων και φυσικά το χτίσιμο ολόκληρου τοίχου στο πολυτεχνείο ως χαρακτηριστικό δείγμα της πολιτικής ηγεμονίας των θιασωτών της ανομίας. Των λεγόμενων επαινετικά «αντισυστημικών». Και η ηγεμονία έγκειται στο γεγονός ότι κανείς δεν τόλμησε να τους σταματήσει πριν τον χτίσουν. Ο τοίχος γκρεμίστηκε ως «οικοδομικό αυθαίρετο». Είναι μια περίπτωση που η δικαιολογία είναι μάλλον χειρότερη από την ίδια την πράξη. Δεν ξέρω πότε θα εγκατασταθεί η αστυνομία στα μεγάλα ΑΕΙ, αλλά εκτός από την πολιτεία έχει ευθύνη και η ίδια η εκπαιδευτική κοινότητα και κάποια στιγμή θα πρέπει να ξεκινήσει ένας σοβαρός διάλογος εντός της για το προκείμενο. Η κοινωνία, που πληρώνει δυσβάστακτους φόρους, της εμπιστεύεται τα παιδιά της για να σπουδάσουν όχι για να εκπαιδεύονται στη διαβίωση σε εμπόλεμη ζώνη.\nΑλλά και η βία στη σκοτεινή πλευρά της κάθε μεγάλης πόλης καλά κρατεί παρόλες τις προσπάθειες της αστυνομίας, που δεν είναι πάντοτε επιτυχείς. Πριν κάτι μήνες είχαμε ανεξήγητους καθημερινούς εμπρησμούς αυτοκινήτων, το καλοκαίρι σωρεία ανεξήγητων εμπρησμών δασών, ληστείες σπιτιών, αυτοκινήτων και εξαρτημάτων μέσα στον πολεοδομικό ιστό, δείγμα της άνεσης που νιώθουν οι κάθε λογής παράνομοι. Δεν είναι στοιχεία ευνομούμενου κράτους αυτά. Πρόσφατα ζήσαμε το θάνατο ενός κλέφτη αυτοκινήτου στη διάρκεια καταδίωξης που ερευνά ήδη η δικαιοσύνη. Δεν έπρεπε να συμβεί.\nΥποθέτω ότι η αστυνομία έχει πολλούς τρόπους να κάνει τη δουλειά της χωρίς να καταφεύγει σε απώλειες ανθρώπινων ζωών. Το αιματηρό συμβάν δεν την τιμά πέρα από οποιοδήποτε απόφαση των δικαστηρίων. Είναι ανεπίτρεπτο να φτάνουμε σε φόνους για να αλλάξουμε πορεία. Πόσο καιρό μια ομάδα αλλοδαπών λυμαίνονταν τον λόφο του Φιλοπάππου ατιμωρητί, για να φτάσει έως και τον φόνο του άτυχου νεαρού που τους αντιστάθηκε, για να συλληφθεί αμέσως και να ησυχάσει η περιοχή; Πάμε για τρίτη αλλαγή που ποινικού κώδικα σε 2,5 χρόνια και φυσικά δεν είναι λογικό η νομοθεσία μιας χώρας να ρυθμίζεται από την επικαιρότητα. Οι φοβίες και οι δισταγμοί απέναντι στις διαθέσεις της κοινωνίας και του πολιτικού προσωπικού καλά κρατούν. Και μας ταλαιπωρούν.\nΚαι όμως για όλα υπάρχει η πολιτική, αρκεί να ασκηθεί με συνέπεια και καθαρό μυαλό. Επιστημονικά, όπως της πρέπει. Η κυβέρνηση δεν έχει σοβαρούς λόγους να φοβάται το όποιο πολύχρωμο μέτωπο πολιτικής υποστήριξης της ανομίας, ούτε τις διάφορες παραβατικές ομάδες. Να εκμεταλλευτεί την πολιτική της ηγεμονία και να προχωρήσει στην θέσπιση αλλά και την εφαρμογή κάθε μέτρου που απαιτείται για την εύρυθμη λειτουργά της δημοκρατίας και την ευημερία των πολιτών.\nΟι επαγγελματίες «δικαιωματιστές» έχουν αποδείξει ότι δεν νοιάζονται για κανένα ατομικό δικαίωμα παρά μόνο για το στενό κομματικό και πολιτικό τους συμφέρον. Απλοί λαϊκιστές είναι. Και αυτό είναι πια κοινός τόπος για την πλειοψηφία των πολιτών. Συνεπώς και η υποχρεωτικότητα στους εμβολιασμούς και η αστυνόμευση των ΑΕΙ και η προστασία κάθε γειτονιάς και ωφέλιμα και δυνατά. Είναι βασικά στοιχεία της δημοκρατίας. Αυτοί που τα αρνούνται απλά επιβουλεύονται την ίδια τη δημοκρατία.


Προσγειωθειτε κυριοι!!! – Αθλητικός Σύλλογος Παπάγου\n15 Ιανουαρίου 2018 Ανδρικό\nΚανατε 10 χρονια στη Γ΄εθνικη (τα 7 απο αυτα τερματισατε βεβαια κατω απο τη μεση της βαθμολογιας). Κανατε και 3 χρονια στη Β΄εθνικη (υποβιβαστηκατε και τα 3 τελευταιοι, το ενα μαλιστα με 9 βαθμους και 37-107 τερματα). Τωρα ομως παιδια παιζετε στη Β΄ΕΠΣΑ. Παρτε το χαμπαρι, αφηστε τα φουσκωτα αγορια να πανε για κανενα τσαγακι και αφηστε τις συγγνωμες ή μαλλον ζητειστε καμμια συγγνωμη για την αθλια συμπεριφορα σας και τις κλωτσιες εντος και εκτος αγωνιστικου χωρου. Και αμα φτιαξετε ομαδα να μπορει να μας παρει ισοπαλια -μεσα στο γηπεδο σας- πριν το 96ο λεπτο, θα το ξανασυζητησουμε!\nΕγινε και ενα παιχνιδι στο οποιο ειμαστε σαφως καλυτεροι, δεν απειληθηκαμε ουσιαστικα σε κανενα σημειο του και προηγηθηκαμε με ενα ακομα γκολ του Αγγελου Φατουρου στο 75ο λεπτο. Το διαιτητικο τριο Συψας, Καφριτσας, Ντουκας σταθηκε σε γενικες γραμμες σχετικα καλα, παιζοντας ‘διακριτικα’ την εδρα. Ανεχτηκε παντως σε μεγαλο βαθμο το σκληρο παιχνιδι των γηπεδουχων, το παρατραβηξε με τις καθυστερησεις και αφησε ασφυριχτο το οριακο οφσαϊντ στη φαση της ισοφαρισης.\nΗ ομαδα μας εβγαλε παραπανω απο αξιοπρεπως το δυσκολο πρωτο γυρο της φετινης σεζον. Δυσκολο λογω της εκουσιας αλλαγης κατηγοριας, δυσκολο λογω της μεγαλης ανανεωσης, δυσκολο λογω των πολλων απουσιων που μας ταλανιζουν ακομα μεχρι σημερα. Βγαλαμε τις περισσοτερες δυσκολες εδρες, βελτιωθηκαμε σημαντικα μετα τα πρωτα 3/5 του γυρου και με αποτελεσμα μεχρι τωρα την τεταρτη επιθεση και αμυνα στο πρωταθλημα βλεπουμε με αισιοδοξια τη συνεχεια.\nΗ συνθεση μας: Κοραχαης, Αλεξιαδης (c), Καραθανασης (90′ Κατωγιαννακης), Κολοβος (79′ Αμυγδαλαρης), Κολιακος, Φατουρος, Παπαναστασιου Αγγ., Παπαναστασιου Νικ. (90′ Κιτσος), Φρατζεσκακης (46′ Μπολανος), Αναστασιου Αχ., Αναστασιου Δημ. – Λαγιος, Μπικας, Λιουκας\n1 Καραθανασης 6\n2 Παπαναστασιου Νικ. 5\n6 Αλεξιαδης 2


Premier League: H νέα γενιά προπονητών αναζωογονεί τη λιγκα! - Sportcyclades.gr\nΣήμερα Τρίτη 7 Απριλίου, το στοιχηματικό κουπόνι σε όλο τον πλανήτη παραμένει άδειο, αφού όσα πρωταθλήματα παραμένουν ενεργά εν μέσω πανδημίας δεν έχουν δράση. Ευκαιρία λοιπόν να ασχοληθούμε με το αγαπημένο πρωτάθλημα των περισσοτέρων, την Premier League, η οποία σύμφωνα με τα τελευταία ρεπορτάζ υπάρχει καλή πιθανότητα να επανεκκινήσει τον Ιούνιο, έστω και με τους αγώνες να διεξάγονται μπροστά σε άδειες κερκίδες.\nΓια τους φίλους των καζίνο, μη ξεχνάτε ότι στο site μας μπορείτε να βρείτε αναλυτικά reviews για όλα τα νόμιμα καζίνο στην Ελλάδα.\nΣτοίχημα: Χορός των γκολ στο Λονδίνο, “καίγεται” η Νάπολι…\nΣτοίχημα: Δυνατή η Τσέλσι, «άσος» παραμονής στην Ιταλία -…\nΣτοίχημα: Κίνητρο το Αμβούργο, “βροχή” πόντων στο Φάληρο…\nΣτοίχημα: “Τρένο" ο Άγιαξ, "μπλόκο" στο Ζάγκρεμπ - 3αδα…\nΣτοίχημα: Βαυαρική επέλαση & ελαττωματικές άμυνες -…\nΣτοίχημα: Μετρημένα γκολ στο “Έτιχαντ”, ανώτερη η…\nΣτοίχημα: Συντηρητικά στο Φάρο, Μίντιλαντ για τίτλο -…\nΣτοίχημα: Δικέφαλο προβάδισμα, άλμα τίτλου η Ατλέτικο -…\nΣτοίχημα: Δύο «άσοι» επιβίωσης, ματσάρα στην Πρέμιερ -…\nΣτοίχημα: “Δαγκώνει” εκτός η Ρόδεραμ, τρύπιες άμυνες στο…\nΣτοίχημα: Πετάει φωτιές η Εφές, αγχωμένη η Μπαγερν -…\nΣτοίχημα: Σκορ & θέαμα στην Τούμπα, σκληρό καρύδι η…


Κατάτμηση του DNA στα Σπερματοζωάρια - Μέθοδοι Μέτρησης\nΤΙ ΣΗΜΑΙΝΕΙ Ο ΟΡΟΣ ΚΑΤΑΤΜΗΣΗ ΤΟΥ DNA ΤΩΝ ΣΠΕΡΜΑΤΟΖΩΑΡΙΩΝ;\nΣε κάθε σπερματοζωάριο το γενετικό υλικό (DNA) βρίσκεται στην κεφαλή του και του δίνει τις πληροφορίες ώστε να επιτελέσει τις κυτταρικές λειτουργίες, να μεταφερθεί σωστά προς το ωάριο, να γίνει ομαλά η γονιμοποίηση και η μετέπειτα ανάπτυξη του εμβρύου.\nΣτο DNA του σπερματοζωαρίου γίνονται απαραίτητα κάποιες διαδικασίες με σκοπό το DNA να «συμπυκνωθεί» ώστε να χωρέσει στην κεφαλή του σπερματοζωαρίου. Αυτή η συμπύκνωση του DNA δεν γίνεται στα άλλα κύτταρα, γίνεται μόνο στα σπερματοζωάρια γιατί αυτά είναι μικρότερα σε μέγεθος.\nΚαθώς ολοκληρώνεται αυτή η διαδικασία μπορεί να συμβούν «σπασίματα» στο γενετικό υλικό, που θα εμποδίσουν τη σωστή λειτουργία του σπερματοζωαρίου και τη γονιμοποίηση του ωαρίου.\nΤο ίδιο αποτέλεσμα μπορεί να προκαλέσουν στο DNA τοξικοί παράγοντες από το περιβάλλον, φάρμακα ή απλά τα «σπασίματα» του DNA μπορεί να δημιουργηθούν καθώς περνούν τα χρόνια, μετά από την ηλικία των 45 ετών. Η λέξις λοιπόν «κατάτμηση» αναφέρεται σε αυτά τα σπασίματα του γενετικού υλικού. (Μηχανισμοί της Κατάτμησης του DNA, 2012)\nΠΟΤΕ ΠΡΕΠΕΙ ΝΑ ΕΛΕΓΧΕΤΑΙ Η ΚΑΤΑΤΜΗΣΗ ΤΟΥ DNA;\nΤα «σπασίματα» του DNA, που ανιχνεύονται με την «κατάτμηση του DNA», οδηγούν σε δυσκολία σύλληψης και θεωρούνται υπεύθυνα για ορισμένες περιπτώσεις ανεξήγητης υπογονιμότητας ή για καθ’ έξιν αποβολές.\nΑκόμη σε προσπάθειες εξωσωματικής γονιμοποίησης (IVF ή ICSI), αν η κατάτμηση του DNA είναι υψηλή, παρατηρείται χαμηλό ποσοστό γονιμοποίησης των ωαρίων ή ακόμη και έμβρυα που να είναι κακής ποιότητας προκαλώντας προβλήματα στην εμφύτευση.\nH κατάτμηση του DNA είναι χρήσιμο να γίνεται σε περιπτώσεις όπως:\nΕπαναλαμβανόμενες αποτυχίες εγκυμοσύνης σε κύκλους εξωσωματικής γονιμοποίησης\nΈκθεση σε τοξικούς για τη γονιμότητα παράγοντες\nΗλικία για τον άντρα > 40 ετών (Μετά τα 40 να ελέγχεται η κατάτμηση, Alshahrani-et-al, 2014)\nΥπάρχουν πολλές αναφορές στη βιβλιογραφία για τη χρησιμότητα του αποτελέσματος της κατάτμησης του DNA των σπερματοζωαρίων στις διάφορες κλινικές καταστάσεις.\nΗ κατάτμηση του DNA είναι διαγνωστικό εργαλείο της Ανδρικής Υπογονιμότητας\nΤο ποσοστό αποβολών συνδέεται με τα επίπεδα κατάτμησης του DNA\nH κλινική σημασία της κατάτμησης DNA στην υποβοηθούμενη αναπαραγωγή\nΗ παρουσία της κιρσοκήλης έχει συνδεθεί με υψηλά ποσοστά κατάτμησης DNA στα σπερματοζωάρια (Η κιρσοκήλη και η γονιμότητα, Tiseo-et-al, 2016)\nΠΩΣ ΕΛΕΓΧΕΤΑΙ Η ΚΑΤΑΤΜΗΣΗ ΤΟΥ DNA;\nΤα λάθη που αφορούν τα “σπασίματα” στο DNA ελέγχονται με συγκεκριμένη, πολύ εξειδικευμένη, εξέταση, την «κατάτμηση του DNA» γιατί δεν είναι δυνατό να αξιολογηθούν με την εξέταση του σπερμοδιαγράμματος. Υπάρχουν πολλές διαφορετικές μέθοδοι για τον έλεγχο του DNA των σπερματοζωαρίων και σε αυτές συμπεριλαμβάνονται:\nη μέθοδος που χρησιμοποιεί ένα εμπορικό Kit (λέγεται Hallo) και βασίζεται στον έλεγχο ~ 500 σπερματοζωαρίων με το οπτικό μικροσκόπιο. Η μέθοδος αυτή είναι πολύ υποκειμενική και βασίζεται σε μικρό αριθμό σπερματοζωαρίων, γεγονός που χαμηλώνει την αξιοπιστία της.\nη μέθοδος Tunel, που χρησιμοποιεί φθορισμό και μπορεί να γίνει σε οπτικό μικροσκόπιο, σε μικροσκόπιο φθορισμού ή σε κυτταρομετρητή ροής – ένα όργανο που μετράει πολύ μεγάλο αριθμό κυττάρων. Το οπτικό μικροσκόπιο είναι το λιγότερο αξιόπιστο γιατί υπάρχει μεγάλη υποκειμενικότητα στις μετρήσεις και δεν υπάρχει η δυνατότητα για μέτρηση μεγάλου αριθμού σπερματοζωαρίων. Το Tunel αποτελεί μια καλή μέθοδο ανίχνευσης όταν γίνεται σε μικροσκόπιο φθορισμού, γιατί ελαττώνεται η υποκειμενικότητα, αλλά αποτελεί μια πολύ καλή μέθοδο όταν γίνεται σε κυτταρομετρητή ροής, γιατί δεν υπάρχει υποκειμενικός παράγοντας και το κυτταρόμετρο μπορεί να διαβάσει 10.000-20.000 σπερματοζωάρια σε λίγα δευτερόλεπτα.\nη μέθοδος που πρότεινε ο Evenson (SCSA) εδώ και πολλά χρόνια, που αποτελεί την πιο αξιόπιστη μέθοδο και χρησιμοποιείται πολύ συχνά στην επιστημονική κοινότητα για τις ερευνητικές εργασίες. Η μέθοδος αυτή βασίζεται σε κυτταρομετρητή ροής, «βλέπει» μέσω χρωστικών ανοσοφθορισμού την ποιότητα του DNA και αξιολογεί το αποτέλεσμα με την χρήση εξειδικευμένου λογισμικού. (Kατάτμηση του DNA με τη μέθοδο Evenson)\nΠΟΙΑ ΜΕΘΟΔΟΣ ΧΡΗΣΙΜΟΠΟΙΕΙΤΑΙ ΣΤΟ ΑΝΔΡΟΛΟΓΙΚΟ-ΖΕΓΚΙΝΙΑΔΟΥ;\nΣτο Ανδρολογικό-Ζεγκινιάδου ο έλεγχος της κατάτμησης γίνεται με τη μέθοδο που έχει προταθεί από τον Evenson (SCSA).\nτου μεγάλου αριθμού σπερματοζωαρίων που ανιχνεύει – οι απλούστερες μέθοδοι ελέγχουν την κατάτμηση 200 έως 500 σπερματοζωαρίων, ενώ με τον κυτταρομετρητή ροής γίνονται 2 μετρήσεις με 20.000 σπερματοζωάρια η κάθε μία\nτου εξειδικευμένου λογισμικού. Τα αποτελέσματα του κυτταρομετρητή τροφοδοτούνται σε ειδικό πρόγραμμα, που καταλήγει σε μια «αντικειμενική» μέτρηση.\nΤο μεγαλύτερο ποσοστό ερευνητικών μελετών στην παγκόσμια βιβλιογραφία χρησιμοποιεί την μέθοδο που πρότεινε ο Evenson γιατί παρουσιάζει την ισχυρότερη συσχέτιση με την κλινική εικόνα.\nΈτσι το εργαστηριακό αποτέλεσμα γίνεται χρήσιμο εργαλείο στα χέρια του κλινικού γιατρού που διερευνά την υπογονιμότητα, για την επιλογή της σωστότερης θεραπευτικής οδού του ζευγαριού.


F-35: Ιδού το μεγαλύτερο πλεονέκτημα του 5ης γενιάς μαχητικού (ΒΙΝΤΕΟ) - Hellas-Now\n30 Νοεμβρίου 2021 2 Mins Read\nΤην τελευταία δεκαετία οι εργαζόμενοι στο πρόγραμμα του F-35 κατάρτισαν ακριβές σχέδιο εκσυγχρονισμού του stealth μαχητικού με στόχο το μαχητικό να παραμείνει αξιόμαχο μέχρι το 2070! Η ανάπτυξη μαχητικού 6ης γενιάς με τα τρομακτικά άλματα στην τεχνολογία ψηφιακής σχεδίασης, συμπληρώνεται από τα άλματα στον τομέα της τεχνητής νοημοσύνης, που δημιουργούν τις προϋποθέσεις για πιο γρήγορους ρυθμούς και στον διαρκή εκσυγχρονισμό του F-35.\nΝέοι αισθητήρες, πρωτοποριακά συστήματα υπολογιστών, ψηφιακή μηχανική και κυβερνοπληροφορική φέρνουν μια νέα εποχή αλλάζοντας για πάντα το τοπίο. Και το F-35 βρίσκεται ήδη μπροστά, έτοιμο για την ενσωμάτωση όλων αυτών από την ώρα που άρχισε να δημιουργείται χάρη στην προνοητικότητα των κατασκευαστών του. Πολλά στοιχεία της τεχνολογίας stealth όπως η διαχείριση του θερμικού ίχνους, το ειδικό υλικό επικάλυψης ή οι διάφορες κατασκευαστικές τεχνικές στις νέες τους εκδόσεις μπορούν να ενσωματωθούν στο F-35 χωρίς εξωτερικές δραματικές αλλαγές.\nΤο μαχητικό βρίσκεται υπό διαρκή εξέλιξη και αυτό είναι και το μεγάλο του πλεονέκτημα. Εξάλλου από την αρχή ήταν έτσι και ο “οδικός χάρτης” για την ανάπτυξή του αυτό προέβλεπε εξαρχής γα τον φουτουριστικό μαχητή των αιθέρων. Χάρη δε σε αυτή την δυνατότητα μπορεί με ευκολία να “πάρει” νέο sofware και κατά συνέπεια να δεχτεί νέα όπλα όπως αυτά που βρίσκονται υπό εξέλιξη.\nΈνα από αυτά είναι και η βόμβα Stormbreaker η οποία μπορεί να παρακολουθεί πληθώρα στόχων και να τους πλήττει από απόσταση 65 χλμ. Και όσο πιο εξελιγμένο software θα “φορά” το μαχητικό τόσο καλύτερα θα πολεμά καθώς ο πόλεμος έχει πλέον περάσει στην ψηφιακή-cyber εποχή.\nΚατά συνέπεια το F-35 είναι μια πλατφόρμα που θα μπορεί να χρησιμοποιηθεί για τα επόμενα 40 χρόνια ασφαλώς… Ή όπως αναφέρει στο βίντεο που ακολουθεί Αμερικανός αξιωματούχος: “Software will determine who will win the next war” (Το λογισμικό θα κρίνει ποιος θα κερδίσει τον επόμενο πόλεμο).\nF-35 μαχητικού πλεονέκτημα


Αναρτήθηκε από sn την Αυγούστου 17, 2019\nΓια σήμερα, Σάββατο 17/8/2019, η Εθνική Μετεωρολογική Υπηρεσία προβλέπει στα ανατολικά και τα βόρεια τοπικές βροχές και σποραδικές καταιγίδες, κατά τόπους ισχυρές τις πρωινές ώρες στην κεντρική και ανατολική Μακεδονία, τη\nΘράκη και τα νησιά του βορειοανατολικού Αιγαίου. Τα φαινόμενα σταδιακά θα εξασθενήσουν και το βράδυ ο καιρός θα βελτιωθεί.\nΟι άνεμοι θα πνέουν από βόρειες διευθύνσεις 3 με 5, στα πελάγη 6\nκαι από το βράδυ στα Δωδεκάνησα τοπικά 7 μποφόρ.\nΠΡΟΓΝΩΣΗ ΓΙΑ ΑΥΡΙΟ ΚΥΡΙΑΚΗ 18-08-2019\nΚαιρός: Γενικά αίθριος. Πρόσκαιρες νεφώσεις στα ηπειρωτικά τις μεσημβρινές και απογευματινές ώρες οπότε είναι πιθανόν να σημειωθούν τοπικοί όμβροι κυρίως στην Πελοπόννησο.\nΆνεμοι: Από βόρειες διευθύνσεις, στα δυτικά και τα βόρεια 3 με 4, στις υπόλοιπες περιοχές 5 με 7 και στο Αιγαίο πιθανώς τοπικά 8 μποφόρ.


Μια ιστορία αφιερωμένη σε αυτούς που καταργούν τις πιθανότητες.\n“Βράδυ. Λιμάνι προς Πανόραμα Θεσσαλονίκης. Το αμάξι του χάνει τον έλεγχο και πέφτει στις προστατευτικές μπάρες. Είναι σπασμένες. Θα χάσει και τα δύο του πόδια. Είναι μόλις 18. Βράδυ. Ευρωπαϊκό πρωτάθλημα Βερολίνου. Η προσπάθειά του στην κατηγορία Τ62 τον φέρνει στον βάθρο και την ελληνική σημαία στον ιστό. Το στάδιο τον αποθεώνει. Η ζωή είναι μπροστά του. Είναι μόλις 21”.\n“Το πιστεύεις ότι θυμάμαι τα πάντα από το 2015; Ήταν ξημερώματα και επέστρεφα από το λιμάνι της Θεσσαλονίκης προς το Πανόραμα, όπου διέμενα εκείνη την περίοδο. Στην Περιφερειακή Οδό έχασα τον έλεγχο του αυτοκινήτου μου και έπεσα στις προστατευτικές μπάρες. Ήταν σπασμένες κι αυτό είχε ως αποτέλεσμα να προσχωρήσουν μέσα στο αυτοκίνητο. Από τα πρώτα δευτερόλεπτα του ατυχήματος κατάλαβα ότι κάτι δεν πήγαινε καλά με τα άκρα μου, γιατί ενώ διατηρούσα τις αισθήσεις μου δεν τα ένιωθα καθόλου. Είχαν ακρωτηριαστεί. Και μέσα μου το γνώριζα.\nΚαι κάπου εκεί αρχίζει το παιχνίδι της συνειδητοποίησης. Των επιλογών. Η στιγμή που λες ‘και τώρα;’. Κι εκεί θέλει ψυχραιμία, κρύο μυαλό και λύσεις. Ενημερώθηκα άμεσα για τις επιλογές που προσφέρει η τεχνολογία στην περίπτωσή μου και αποφάσισα να χρησιμοποιήσω τεχνητά μέλη. Μόλις τα συνήθισα και ξεκίνησα να περπατάω ζήτησα από τον τεχνικό μου να δοκιμάσω κάτι που θα μου έδινε τη δυνατότητα για κάτι παραπάνω. Δεν ήθελα να περπατάω απλά. Ήθελα να τρέχω. Να πετάω. Και κάπως έτσι βρέθηκα από το κρεβάτι πίσω στα γήπεδα”, αναφέρει και στέκεται στη λυτρωτική επιστροφή στον αθλητισμό.\n“Με τον αθλητισμό είχα έρωτα από μικρός και στις μεγάλες φουρτούνες γυρίζεις σε αυτά που σε γεμίζουν περισσότερο. Οπότε η απόφαση ήταν εύκολη και (κρίνοντάς την τώρα) λυτρωτική. Θυμάμαι ακόμα την πρώτη προπόνηση. Ήταν και η πρώτη φορά που φόρεσα τα αθλητικά τεχνητά μέλη. Δεν σου κρύβω ότι θεωρούσα ότι θα ήταν κάτι εύκολο, αλλά στην πορεία κατάλαβα ότι είχα πέσει έξω. Δεν είχα καλή ισορροπία και κουραζόμουν εύκολα. Όταν, όμως, τα έκανα ‘δικά μου’ άρχισα να προχωράω γρήγορα. 10 μέτρα. Τριάντα. Πενήντα. Εκατό. Έτρεχα και δεν το είχα καταλάβει, παρά μόνο όταν συνειδητοποίησα πόσο πίσω είχα αφήσει τον προπονητή μου που χαμογελούσε δακρυσμένος”.\nΗ ώρα της επιλογής της κατάλληλης κατηγορίας είχε φτάσει. “Η T62 ήταν μονόδρομος γιατί αφορά αθλητές με διπλό ακρωτηριασμό κάτω από το γόνατο. Το ιδιαίτερο μαζί της είναι ότι πρέπει να έχεις άριστη ισορροπία. Αυτό είναι το κλειδί. Ξέρεις στον στίβο, σε κάθε μορφή του, απαιτούνται αθλητικά προσόντα, τα περισσότερα εκ των οποίων είναι γενετικά προκαθορισμένα. Ωστόσο, στο δικό μου μυαλό δεν είναι αρκετά. Για να πετύχει ενας αθλητής, όχι μόνο στο στίβο αλλά και σε όλα τα αθλήματα πρέπει να είναι εργατικός, επίμονος και φιλόδοξος. Από εκεί ξεκινάνε όλα”.\n“Ήταν ένα όνειρο που με συντρόφευσε μέχρι τη στιγμή που πήραμε τη θέση μας στο ταρτάν και ζωντάνεψε μέσα μου στα 180 μέτρα που αντιλήφθηκε έντρομος ότι θα ήμουν ασημένιος. Είκοσι μέτρα αργότερα κρατούσα μία ελληνική σημαία, ήμουν 2ος στην Ευρώπη και ευτυχισμένος. Άμα με δεις στις εικόνες του βάθρου, τόσο στα 200 όσο και στα 400 μέτρα που τερμάτισα 3ος , θα το καταλάβεις. Δεν σκεφτόμουν τίποτα! Ευχαριστούσα τον Θεό για τη στιγμή που ζούσα και ένιωθα υπερηφάνεια κοιτώντας την ελληνική σημαία στον ιστό, την ίδια ώρα που το μάτι μου έπιανε φευγαλέα τους δικούς μου ανθρώπους να πανηγυρίζουν στις κερκίδες. Τίποτα δεν θα είχε γίνει χωρίς αυτούς. Χωρίς την οικογένεια, τους φίλους μου, τη σύντροφό μου, όλους αυτούς που μου στέκονται και με στηρίζουν από την αρχή. Τους χρωστάω ένα γιγάντιο ευχαριστώ, όπως και στον προπονητή μου Δημήτριο Τσιφτσόγλου, στον Τεχνικό Προσθετικών μελών Άγγελο Χρονόπουλο, που δίνει μια συνεχή τεχνολογική μάχη ώστε να βρίσκομαι σε θέση να αγωνίζομαι σε υψηλό επίπεδο, καθώς και στους χορηγούς μου, την ΚΑΕ ΠΑΟΚ και την Watt+Volt που με εμπιστεύτηκαν, στηρίζοντάς με οικονομικά και ηθικά”.\nΤο 24ωρο του πλέον δε διαφέρει σε τίποτα από αυτό ενός φοιτητή που διαπρέπει στον αθλητισμό. “Μια συνηθισμένη μου μέρα ξεκινάει από νωρίς το πρωί, όπου τρώω πολύ καλό πρωινό και πηγαίνω στο γήπεδο για τη πρωινή προπόνηση γύρω στις 10:00. Έπειτα, αν δεν έχω να παρακολουθήσω κάποιο μάθημα στο Πανεπιστήμιο, επιστρέφω νωρίς το μεσημέρι σπίτι και επανέρχομαι στη μυρωδιά του ταρτάν στις 17:00. Όπως συμβαίνει με όλους την εποχή που ζούμε οι ελεύθερες ώρες μέσα στη μέρα είναι περιορισμένες και τις περνάω με τη σύντροφό μου και την οικογένειά μου. Εκτός από τις Κυριακές. Εκεί ξεκουράζομαι, συναντώ φίλους και αναζητώ νέα όνειρα. Το Παγκόσμιο Πρωτάθλημα του 2019 στο Ντουμπάι βρίσκεται ήδη στο μυαλό μου, ενώ μεγάλος μου στόχος αποτελεί και η Παραολυμπιάδα του 2020 στο Τόκιο”.\nΤο μαγνητόφωνο γράφει ήδη 44 λεπτά και η απογευματινή του προπόνηση πλησιάζει. Φεύγοντας παρατηρώ το πόσο ευτυχισμένο δείχνει το πρόσωπό του μέσα στο καινούριο σύμπαν που έχει δημιουργήσει. Σπάνια εικόνα στις μέρες μας. “Ξέρεις σε μία ζωή που καλούμαστε να αντιμετωπίσουμε διάφορες δυσκολίες (τις περισσότερες απρόσμενα) είναι ωραίο να ονειρεύεσαι. Δεν είναι εύκολο. Πολλές φορές νομίζουμε ότι αυτό που μας συμβαίνει δεν μπορούμε να το ξεπεράσουμε. Και πράγματι οι πιθανότητες μπορεί όντως να μην είναι υπέρ μας. Όταν όμως υπάρχει ελπίδα πάντα εξακολουθούν να υπάρχουν πιθανότητες. Έτσι πάει αυτό. Κι όλοι μας πρέπει να μάθουμε να μην τα παρατάμε εύκολα και να μην χάνουμε τις ελπίδες μας. Και σας διαβεβαιώ ότι οποίος δεν τα παρατάει ποτέ είναι ευτυχισμένος. Αυτό δεν είναι το νόημα;“.\n*Μπορείς να βλέπεις όλα αυτά (τα σπουδαία) που κάνει ο Στέλιος και στη σελίδα του στο Facebook.


Θερμαινόμενες Βιτρίνες - TopFrost | Επαγγελματικά Ψυγεία - Εξοπλισμοί Μαζικής Εστίασης\n> Προϊόντα>Θερμαντικά>Θερμαινόμενες Βιτρίνες\nΣτην Topfrost θα βρείτε μεγάλη γκάμα από θερμαινόμενες βιτρίνες, επιτραπέζιες και επιδαπέδιες, για την σωστή και άριστη προβολή τον μοναδικών σας προϊόντων στους πιστούς πελάτες σας. Έχουν θερμοκρασία λειτουργίας 30 έως 90οC και διαθέτουν πλούσιο εσωτερικό φωτισμό για την καλύτερη προβολή των προϊόντων σας. Ο τρόπος θέρμανσης των προϊόντων γίνετ...\nΣτην Topfrost θα βρείτε μεγάλη γκάμα από θερμαινόμενες βιτρίνες, επιτραπέζιες και επιδαπέδιες, για την σωστή και άριστη προβολή τον μοναδικών σας προϊόντων στους πιστούς πελάτες σας. Έχουν θερμοκρασία λειτουργίας 30 έως 90οC και διαθέτουν πλούσιο εσωτερικό φωτισμό για την καλύτερη προβολή των προϊόντων σας. Ο τρόπος θέρμανσης των προϊόντων γίνεται είτε με αντίσταση στο κάτω μέρος της βιτρίνας είτε με αντιστάσεις και κυκλοφορία θερμού αέρα.\nΗ Topfrost διαθέτει την δική της ομάδα service. Με την αγορά του προϊόντος παρέχεται στους πελάτες μας After Sale τεχνική εξυπηρέτηση. Επικοινωνήστε μαζί μας, ένας εκπρόσωπος της Topfrost είναι στην διάθεσή σας για να σας λύσει οποιαδήποτε απορία έχετε σχετικά με τις θερμαινόμενες βιτρίνες.\nΘερμαινόμενες Βιτρίνες Δεν υπάρχουν προϊόντα σε αυτή την κατηγορία.\nΜεγάλη ποικιλία από επιδαπέδιες θερμαινόμενες βιτρίνες για τέλεια προβολή των προϊόντων σας.


Μόσχα κατά Παρισίων για τα δύο Μιστράλ | Η ΚΑΘΗΜΕΡΙΝΗ\n5 Σεπτεμβρίου, 2014 05.09.2014 • 08:07\nΠΑΡΙΣΙ. Ως υποταγή του Παρισιού στις πιέσεις των ΗΠΑ χαρακτήρισε η εκπρόσωπος του ρωσικού υπουργείου Eξωτερικών την ανακοίνωση της Γαλλίας ότι δεν θα προχωρήσει στην παράδοση των δύο ελικοπτεροφόρων Mistral στη Ρωσία.\n«Καλύτερα που ο Ντε Γκωλ δεν ζει πια»\n«Πού είναι οι εποχές που το Παρίσι δεν λύγιζε στις πιέσεις των ΗΠΑ, όπως π.χ. στο θέμα του Ιράκ;» δήλωσε η εκπρόσωπος του ρωσικού υπουργείου Eξωτερικών Μαρία Ζαχάροβα, προσθέτοντας ότι είναι καλύτερα που ο στρατηγός Ντε Γκωλ, οπαδός της ανεξάρτητης γαλλικής εξωτερικής πολιτικής, δεν ζει για να δει τη σημερινή κατεύθυνση της Γαλλίας. «Η φήμη της Γαλλίας ως αξιόπιστου εμπορικού εταίρου κάηκε στην υψικάμινο των αμερικανικών πολιτικών φιλοδοξιών».\nΤα δύο ελικοπτεροφόρα, αξίας 1,2 δισεκατομμυρίου ευρώ, αποτελούσαν εδώ και μήνες θέμα συζητήσεων στους κόλπους του ΝΑΤΟ. Προχθές, παραμονή της συνόδου του ΝΑΤΟ στην Ουαλλία, η γαλλική κυβέρνηση ανακοίνωσε ότι «δεν συντρέχουν οι προϋποθέσεις» για την παράδοση του πρώτου από τα δύο πλοία, καθώς οι ρωσικοί χειρισμοί στην Ουκρανία «αντιβαίνουν στα θεμέλια της ασφάλειας στην Ευρώπη».\nΗ απόφαση της κυβέρνησης Ολάντ επικρίθηκε σφοδρά από τη Μαρίν Λεπέν. «Η απόφαση αυτή είναι πολύ σοβαρή, κατ’ αρχάς γιατί αντιβαίνει στα συμφέροντα της χώρας», είπε η επικεφαλής του Εθνικού Μετώπου, επισημαίνοντας ότι χάνονται θέσεις εργασίας και ότι το Παρίσι θα πρέπει να πληρώσει πρόστιμο αν αθετήσει τις υποχρεώσεις του. Πάντως, στη Μόσχα, ο υπουργός Βιομηχανίας Ντενίς Μαντούροφ δήλωσε ότι «η Ρωσία θεωρεί ότι το συμβόλαιο θα εκτελεστεί κανονικά».\nΙταλία: Πάγωμα μισθών ώς το 2015\nΠέθανε η κωμικός Τζόαν Ρίβερς\nΔυο νεκροί από έκρηξη αερίου σε προάστιο του Άμστερνταμ


Βερολίνο και ύπαιθρος στη μεγάλη τοιχογραφία του Χανς Φάλαντα, «Λύκος ανάμεσα σε λύκους» | LiFO\nΒερολίνο και ύπαιθρος στη μεγάλη τοιχογραφία του Χανς Φάλαντα, «Λύκος ανάμεσα σε λύκους»\nΝίκος Μπακουνάκης 28.2.2021 | 10:13\nΟ Φάλαντα δημιουργεί μια τεράστια πινακοθήκη ανθρώπινων χαρακτήρων, που μερικές φορές σού δίνουν την εντύπωση ενός ανθρωπολογικού τσίρκου.\n28.2.2021 | 10:13\nΟ ΧΑΝΣ ΦΑΛΑΝΤΑ, λογοτεχνικό ψευδώνυμο του Ρούντολφ Ντίτσεν (1893-1947), ανήκει στη σχολή της λεγόμενης Νέας Αντικειμενικότητας. Αφήνοντας πίσω του τον εξπρεσιονισμό, ξαναβρίσκει την αφηγηματική συνοχή του μυθιστορήματός του δέκατου ένατου αιώνα, τον ρεαλισμό και τη λεπτομέρεια, για να παρουσιάσει, κυρίως, τη Γερμανία της εποχής της Δημοκρατίας της Βαϊμάρης (1919-1933).\nΕίναι μια εποχή που στην τέχνη, ιδιαίτερα στη λογοτεχνία και στον κινηματογράφο, εξακολουθεί να ασκεί τρομακτική γοητεία. Είναι μια εποχή κρίσης, εθνικής ταπείνωσης, φτώχειας, βίας, ασυδοσίας, εγκληματικότητας και πορνείας και ταυτόχρονα εποχή μεγάλης ελευθερίας, άνθησης των τεχνών και των κινημάτων, αντιπουριτανισμού και κατάλυσης όλων των προβιομηχανικών ηθικών αξιών και κανόνων.\n«Ήταν δυνατόν να γεννηθεί κάτι ζωντανό απ' αυτούς τους σάπιους καιρούς;» αναρωτιέται ένας από τους ήρωες του Φάλαντα στο μυθιστόρημά του Λύκος ανάμεσα σε λύκους που κυκλοφορεί τώρα στα ελληνικά, σε αριστοτεχνική μετάφραση της Ιωάννας Αβραμίδου, από τις εκδόσεις Gutenberg.\nΚι όμως, είναι. Πριν απ' όλα, η ίδια η λογοτεχνία του Φάλαντα, το μυθιστορηματικό έργο του, που είναι κάτι περισσότερο από ζωντανό. Αλλά και οι λογοτεχνικοί ήρωές του, που, παρότι βουτιούνται μέσα στον βούρκο, κρατούν εντός τους μια σπίθα ανθρωπισμού, όπως συμβαίνει στο μυθιστόρημα Λύκος ανάμεσα σε λύκους.\nΣτο τέλος αυτής της μεγαλειώδους, σκοτεινής τοιχογραφίας της Γερμανίας του 1923, η σπίθα γίνεται φλόγα που οδηγεί τον σημερινό αναγνώστη στην απελευθέρωση, στην έξοδο από μια πλούσια και με πολλές διακυμάνσεις αναγνωστική εμπειρία.\nΟι ανθρώπινες σχέσεις δοκιμάζονται και μέσα από σειρά μικρών και μεγάλων ανατροπών ο Φάλαντα οδηγεί αυτό το υπέροχο μυθιστόρημα σ' ένα εκρηκτικό τέλος, που όμως δηλώνεται με την πιο ήσυχη και καθησυχαστική φράση. «Καληνύχτα. Καλή, καλή νύχτα!».\nΟ ίδιος ο Φάλαντα είχε μια ζωή που ταίριαζε απόλυτα στον κόσμο της Δημοκρατίας της Βαϊμάρης. Κινούμενος μεταξύ της νομιμότητας και της (μικρής) παραβατικότητας, εξαρτημένος από το αλκοόλ και τις ουσίες, ιδιαίτερα τη μορφίνη αλλά και από άλλα ναρκωτικά, πάλεψε πολύ με τους δαίμονες της πολιτικής.\nΘέλοντας να μείνει στη χώρα του, παρόλο που οι διεθνείς εκδότες του είχαν προετοιμάσει τη διαφυγή του από τη ναζιστική Γερμανία, μετά το 1933, ο ίδιος αρνήθηκε τελικά να φύγει, κάνοντας προφανώς κάποιους συμβιβασμούς και υποχωρήσεις. Ίσως ήταν ο μόνος από τους μεγάλους Γερμανούς συγγραφείς που έμειναν στη ναζιστική Γερμανία, δημιουργώντας με την παθητικότητά του τον βαθύ συναισθηματισμό του και έναν συντηρητισμό άλλης εποχής το άλλοθι του καθεστώτος.\nΔεν είναι τυχαίο ότι το αριστούργημά του Λύκος ανάμεσα σε λύκους εκδόθηκε το 1938 και κυκλοφόρησε αλογόκριτο. Μπορεί για τους αξιωματούχους της ναζιστικής προπαγάνδας οι «σάπιοι καιροί» του μυθιστορήματος του Φάλαντα να αποτελούσαν τη δική τους νομιμοποίηση, αλλά, φυσικά, ένα μυθιστόρημα δεν το διαβάζουμε σήμερα ούτε ως μανιφέστο ούτε ως πολιτικό κείμενο.\nΤο μυθιστόρημα Λύκος ανάμεσα σε λύκους μοιάζει με δίπτυχο. Στον πρώτο τόμο η πλοκή και η δράση τοποθετούνται αποκλειστικά στο Βερολίνο, σε περιορισμένο χρονικό διάστημα, τέλη Ιουλίου του 1923, μέρες αφόρητης ζέστης. Στον δεύτερο τόμο η πλοκή και η δράση μεταφέρονται στην ύπαιθρο, σ' ένα μεγάλο κτήμα (τσιφλίκι) κοντά στα σύνορα με την Πολωνία: δάση, πατατοχώραφα, σπαρτά, ζώα, μικρά χωριά και πύργοι, άρχοντες και υπηρέτες.\nΤο Βερολίνο είναι ο βούρκος της ασφάλτου, τα Σόδομα και τα Γόμορρα, ο επικίνδυνος αισθησιασμός – «ανάθεμα στον αισθησιασμό» λέει κάποιος ήρωας. Είναι ο υπόκοσμος, οι γκρεμισμένες προσόψεις των κτιρίων, η κοκαΐνη, η πορνεία, οι παράνομες χαρτοπαικτικές λέσχες. Η ύπαιθρος υποτίθεται ότι είναι η αντίστιξη στο Βερολίνο, η αγνότητα και η αθωότητα που επιβάλλονται από τη φύση και από τον ρυθμό των αγροτικών εργασιών.\nΑλλά, καθώς διαβάζουμε το μυθιστόρημα, καταλαβαίνουμε ότι αυτό το δίπτυχο είναι οι δύο όψεις του ίδιου νομίσματος. Τόσο το Βερολίνο όσο και η ύπαιθρος επηρεάζονται το ίδιο από την κρίση, από τις ταραχές, από τις λεηλασίες, από τα κινήματα, από την εγκληματικότητα και, κυρίως, την ακρίβεια.\nΟ Φάλαντα παρακολουθεί, με την προσοχή ενός ρεπόρτερ, την εξέλιξη του πληθωρισμού. Στην πρώτη σελίδα του μυθιστορήματος, Ιούλιος του 1923, το δολάριο ισοδυναμεί με 414.000 μάρκα. Στο τέλος του μυθιστορήματος, περίπου πέντε μήνες μετά, το δολάριο ισοδυναμεί με μερικά τρισεκατομμύρια μάρκα.\nΑλλά εκείνο που ενοποιεί τις δύο πτυχές, το Βερολίνο και την πρωσική αγροτική ενδοχώρα, δεν είναι τόσο οι πολιτικές και οι κοινωνικές συνθήκες. Είναι κυρίως οι λογοτεχνικοί χαρακτήρες, μια ανθρώπινη συνθήκη που υπερβαίνει την πολιτική συγκυρία. Άλλωστε, γι' αυτό διαβάζουμε σήμερα με τόση ευχαρίστηση τα μυθιστορήματα του Φάλαντα: πλούσια και συνεκτική πλοκή, διαχρονικοί ήρωες.\nΤρεις είναι οι βασικοί ήρωες του μυθιστορήματος: ο ίλαρχος Γιόαχιμ φον Πράκβιτς, ο υπολοχαγός Φον Στούντμαν και ο δόκιμος αξιωματικός Βόλφγκανγκ Πάγκελ (βολφ = λύκος, στα γερμανικά). Το κοινό τους στοιχείο είναι ότι έχουν υπηρετήσει στην ίδια στρατιωτική μονάδα κατά τον Α' Παγκόσμιο Πόλεμο.\nΟ Φον Πράκβιτς εκμεταλλεύεται το μεγάλο κτήμα του γαιοκτήμονα πεθερού του. Ζει στην ύπαιθρο με τη γυναίκα του Εύα και τη 15χρονη κόρη του Βιολέτα. Ο Φον Στούντμαν εργάζεται στη ρεσεψιόν ενός ξενοδοχείου στο Βερολίνο. Είναι μεθοδικός και οργανωτικός. Αλλά έχει μια άτυχη στιγμή και χάνει τη δουλειά του.\nΟ Βόλφγκανγκ, ο νεότερος από τους τρεις, είναι άεργος τζογαδόρος. Συζεί με την Πέτρα Λέντιχ, ένα κορίτσι παθητικό, που αφήνεται στη μοίρα του. Ο Βόλφγκανγκ, προκειμένου να παίξει, πουλάει ακόμη και τα ρούχα του κοριτσιού του. Ζουν σ' ένα δωμάτιο λαϊκού σπιτιού, όπου μένουν κακόφημα κορίτσια και ρουφιάνοι. Έχει παθολογική σχέση με τη μητέρα του, που τον περιμένει πάντα έχοντας στρωμένο το τραπέζι με το φαγητό του.\nΓύρω απ' αυτούς τους τρεις, ο Φάλαντα δημιουργεί μια τεράστια πινακοθήκη ανθρώπινων χαρακτήρων, που μερικές φορές σού δίνουν την εντύπωση ενός ανθρωπολογικού τσίρκου: πόρνες, χωροφύλακες, αστοί, έμποροι τέχνης, καλλιτέχνες, τζογαδόροι, επαναστάτες, τοκογλύφοι, φυλακισμένοι και φύλακες φυλακών, υπηρέτριες και υπηρέτες, επιστάτες, δασοφύλακες, μαγείρισσες, εργάτες, αγρότες, παπάδες, χτίστες, τυχοδιώκτες.\nΟι τρεις ήρωες συναντιούνται τυχαία στο Βερολίνο. Ο Φον Πράκβιτς έχει έρθει από το κτήμα του, προκειμένου να προσλάβει συνεργείο για τη συγκομιδή. Πείθει τους άλλους δύο να τον ακολουθήσουν στο κτήμα και να γίνουν συνεργάτες του στη γεωργική επιχείρηση ή, καλύτερα, συνένοχοί του στη διαχείριση όχι μόνο του κτήματος αλλά και του πλήθους των χαρακτήρων.\nΗ μετάφραση της Ιωάννας Αβραμίδου είναι πλούσια και ζωντανή. Επισημαίνουμε τον επιτυχημένο τρόπο με τον οποίο αποδίδει στα ελληνικά γερμανικές προφορές και ιδιόλεκτα, καταφεύγοντας σε ελληνικές ντοπιολαλιές. Θυμίζουμε ότι στον ίδιο εκδοτικό οίκο και στην ίδια σειρά κυκλοφορεί το μυθιστόρημα του Φάλαντα, Και τώρα, ανθρωπάκο, επίσης σε μετάφραση της Ιωάννας Αβραμίδου.\nΒιβλίο / Τα 10 καλύτερα μεταφρασμένα βιβλία της χρονιάς


Αεροπορικά εισιτήρια για Makokou | φθηνές πτήσεις | airshop.gr\nΑεροπορικά εισιτήρια για Makokou. Πτήσεις και Δρομολόγια\nΒρες φθηνά αεροπορικά εισιτήρια για Makokou, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Makokou. Οι πιο φθηνές πτήσεις για Makokou γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Makokou. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Makokou καθώς και τα τακτικά δρομολόγια όλων των αεροπορικών εταιρειών για Makokou με πτήσεις όλη την διάρκεια του χρόνου. Απευθείας πτήσεις για Makokou ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Makokou συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Makokou. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Makokou, αεροπορικές εταιρείες που πραγματοποιούν πτήσεις για Makokou, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Makokou.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Makokou και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!